
Non hoc nobis in animo fuit, cum praesens opus- 
culum scribere incepimus, ut omnes quaestiones, quae 
ad Propertium aiiquo modo spectarent, tractaremus, 
nedum exhauriremus ; primum, quod tanto oneri 
nostros umeros impares esse sentiebamus; deinde ne 
muitis rebus ab aiiis optime repertis nostras commen- 
tationes ultra modum inflaremus. Rursus non una in re, 
sicut apud Germanos fere mos est , nostras paginas ver- 
sari voluimus. Sed electis e multitudine propertianarum 
quaestionum nonnullis punctis, ad hoc tempus, me 
quidem iudice, parum enucleatis vel in dubio sitis, his 
novam lucem pro nostris viribus aff^undere studuimus. 
Nam quamvis permulti Germani, Britanni, etiam aiii, 
et in nostra Gaiiia nuperrime Piessisius propertianis 
rebus valde laudandam operam navaverint, muita adhuc 
in subobscuro loco iacent, nonnulla falso iudicantur. 

Ea in primis illustrare voluimus, quae Plessisius in 
opere suo, magna ex parte critico, vei neglexit, vel 
cursim et properanter tractavit. Cum tamen in taiibus 
rebus omnia cohaereant, factum est ut eius opiniones 
vei corrigere , vel impugnare deberemus; quanquam me 
iiiius libro muita debere aperte fateor. 



Nunc ad nostri operis divisionem veniamus. duamvis 
unumquodque caput per se stet, duas tantum partes 
reperire est, quarum variae divisiones inter se artissime 
iungantur ; e quibus prior ad vitam poetac, posterior 
ad eius poesim pertinet. In illa Cynthiae condicionem, 
de qua viri docti adhuc certant, melius definire studui- 
mus ; deinde quinquennium non iis annis contineri, 
quos Plessisius constituerat, demonstrare sumus conati; 
postremo quo modo Cynthia et Propertius inter se vixe- 
rint, in qua re mihi non pauci erravisse videntur, mani- 
festius prodere voluimus. In hac nisi sumus, ut non- 
nuUa a Germanis nuperrime tractata cum in unum coge- 
remus, tum aliqua ex parte redargueremus et ad verum 
reduceremus. Quibus in rebus propertianae elegiae ver- 
sarentur, quem ad modum pro temporibus variis stu- 
diis poeta incubuerit , indicavimus ; deinde vidimus 
quid sibi, quid aliis debuerit, et quatenus Alexandrinis 
poetis adscribi possit. Mox de dispositione eius carmi- 
num disseruimus, de qua re piane diversae fuerunt 
doctorum sententiae, Extremo capite aliqua non a nobis 
tractata delibare voluimus, simul quem locum inter 
alios romanos elegiacos poetas noster teneret, ostendere. 
Etenim illud studuimus, non tantum ut variae magni 
momenti quaestiones in meliore luce ponerentur, sed 
etiam ut ex his septem capitibus nostris vera hominis 
et poetae effigies delinearetur. Quatenus ad propositum 
finem accesserimus, alii diiudicent. 

DE CYNTHIA 



Cynthia te vatem fecit, lascive Properti. 

Sic Martialis VIII, 73, J. 
Ipse Propertius II, 1, 4 (*) : 

Ingenium nobis ipsa puella facit. 

lam omnium primum, quae fuerit ea Cynthia, cui tantum 
noster debuerit, inquirere operae pretium est, cum inter viros 
doctos, in ea quaestione desudantes, haud parum discrepet. 

Ab iis ordiamur, quae certa sunt. Constat puellam exstitisse, 
a poeta Cynthiam nominatam, quam ille unice amaverit, 
quamvis ipse fateatur se et alias quaesivisse. 

Huius Cynthiae vultus et corporis lineamenta e variis 
Propertii locis colligere licet. Fulvam comam habuit (II, 2, j). 



(i) Utornumeris editionis Baehrensianae (Lipsiae, 1880), quippe quae omnibus 
in promptu sit, et magis cum vulgata numerandi ratione consentiat, quam utique 
tenendam censeo, ne inutilis scriptori satis per se obscuro obscuritas adiciatur ; 
quanquam probabile est, ut infra dicetur, Lachmannum propius ad veritatem 
accessisse. 



simul et lumina nigra (II, 12, 2j), quod peculiare neque 
spernendum pulchritudinis genus efficit. Ei longae manus 
fuerunt (II, 2, j), id est procerulae et teretes (cf. III, 7, 60 et 
vocabulum quod est digitos II, 12, 2j). Toti corpori et habitui 
maiestas venustati coniuncta inerat. Cum enim maxima toto 
corpore esset (II, 2, j), eius pedes molliter ire solebant 
(II, 12, 24), ita ut lunoni vel Minerva^ haud impar incederet 
(II, 2, 6 et q. seq.). 

Has naturae dotes vestitu et arte commendabat. Coas vestes, 
ostrinas tunicas adamavit (I, 2, 2; II, i, y, II, 29, 26). Tali 
veste ceteroqui primum poetae oculos cepisse videtur 
(III, lO, Jj). Pectus lapillis solebat variare (I, 15, 7). — 
Utrum eius oris niveus et roseus color verus an extrinsecus 
quaesitusfuerit, incertum est, cum poeta non sibi constet, et 
aliter ardore inflammatus, aliter iratus et discedens loquatur. 
Etenim II, 3, 9 et seq. invenimus : 

Nec me tam facies, quamvis sit candida, cepit 
(Lilia non domina sint magis alba mea ; 

Ut Maeotica nix minio si certet Hibero, 
Utque rosae puro lacte natant folia) 

[v. T0 5m/NF;5ww/DV; V. 11 WNDV;^/F] 

II, I 9 eius digitos eburnos poeta iactat, unde iure coicias 
eundem ori colorem fuisse. Rursus III, 24, j-8 fatetur se 
immerito amicae colorem roseo Eoo contulisse, cum ei in ore 
quaesitus candor foret. duae de infectorum Britannorum 
imitatione (II, 18 b) et Belgico colore ore Romano turpi 
dicit, potius ad aliquod capillorum medicamentum videnlur 
pertinere , unde coUigi potest , cum parum certae colorum 
definitiones apud veteres fuerint, et illam fulvam comam, 



quam nuper laudavimus, forsitan artificio originem debuisse. 
Sed de minimis iam satis superque dictum (*). 

Poeta nos docet Cynthiam formose, posito laccho, saltasse 
(II, 3, ly^ et lyram perite digitis percussisse (II, i, 9-10 \ 
II, 3, 19-20), ita ut eius modos verisimiliter vox puellae 
sequeretur. Neque tantum canendis, sed et pangendis carmi- 
nibus indulsit, si poetae credimus, qui saepius eam doctam 
appellat (ex. g. I, 7, 11 ; II, 13, n) nec minus eam ingenio 
Minervae quam forma Veneri inservisse declarat (I, 2, jo). 
Cynthia ipsa sua scripta magni faciebat, quippe quae ea cum 
scriptis Corinnae (et forsitan Erynnes) Q) committeret 
(II, 3, 21-22). Miror neminem poeticam Cynthiae facultatem 
in suspicionem vocasse. In eius carminibus scribendis 
Propertium non otiosum fuisse arbitror, necraro vitia sanasse 
vel flosculos inspersisse. Ceterum , ne in quaestiuncula 
commoremur, amicae aures puras, id est ad iudicandum 
callidas, poeta aestimabal, et illum iuvabat, si sua carmina 
puella probasset (II, 13, 12). Ei enim ingenii subtilitas non 
defuit, neque lepidi sermonis elegantia ; quod versus I, 2, 29, 
testatur : 

Unica nec desit iocundis gratia verbis. 
[Marklandus : facundis, falso. Ferbis NAF; dictis DV.] 

Haecatque talia consideranti in mentem venit Sempronia 
illa Saliustiana, de qua in Catiliriae coniuratione (cap. 25) 



(i) Confer, si vacat, quae Catullus de sua Lesbia scribit ; mirum in modum 
cum his, quse de ingenuis Cynthiae dotibus sumus locuti, congruunt (Rostand et 
Benoist, Vie de Catulle, p. LII). 

(2) De versu 22, cum pravas libri lectiones praebeant, inter viros doctos non 
constat, AHi alia coniecerunt. 

fit mentio. QjLiae mulier, ut ipsa Crispi verba usurpemus, 
litteris graecis atque latinis docta, psallere et saltare solebat 
elegantius quam probae necesse erat. Ingenium eius haud 
absurdum fuit; poterat versus facere, iocum movere, sermone 
uti vel raodesto, vel moUi, vel procaci. Has omnes dotes, si 
dotes sunt, Cynthiae adfuisse nuperrime vidimus. Ex his, quae 
infra dicentur, elucebit, alia quoque cum Sempronia (lotum 
Sallustii caput legendum est) Cynthiam communia habuisse. 
Qjuod ad eius aetatem attinet, Propertio paulo maturior 
annis fuit. Etenim II, i8, i()-20 legimus : 

At tu etiam iuvenem odisti me, perfida, cum sis 
Ipsa anus haut longa curv^a futura die, 

et II, i8b, ;;-j^: 

Cum tibi nec frater nec sit tibi filius ullus, 
Frater ego et tibi sim filius unus ego. 

Cf. quoque III, 25, ad finem. Ante Propertium est mortua 
(IV, 7). Versum II, 32, 6 negiegimus, cum iectio anumy 
quamvis ab O (^) data, ab interpretibus iure vexata sit. Ex 
hislocis coilectis apparet mediam inter fratris (quae commu- 
niterest etiam amatoris) et filii Propertium habuisse aetatem. 
Cynthiam igitur quinque circiter annis, si placet, nostro 
poeta aetate provectiorem fuisse declarabimus, quanquam me 
non fallit, si sint qui, vocej^/iofreti, maius intervallum fuisse 
putent, me nihil iis quod respondeam habere. Nemo certe 



(i) 0,signum Baehrensianum, sic accipimus, ut bonos libros, id estN AFD V, 
congruentes designet, archetypi ceterum Baehrensiani doctrina omissa. Italos 
graeca littera c designabimus, duce eodem Baehrensio. 



negabit hanc aetatum discrepantiam haud parum ad diutur- 
nitatem amorum valuisse. 

lam ad alia, magis in ambiguo sita, accedamus. Qjuaeritur 
primum quo loco puella nata sit. Hertzbergus (QLuaest.Prop. 
p. 40) Cynthiam Tibure natam esse vult, e versu IV, 7, 8jy 
qui sic ab illo scribitur : 

Tiburtina iacet hac aurea Cynthia terra. 

Ceteri fere editores,Italos secuti, ne in arsi tertii pedis syllaba 
produceretur, sic hunc versum typis mandaverunt : 

HicTiburtina iacet aurea Cynthia terra, 

ubi vox Tiburtina cum voce terra iungenda est, unde effice- 
retur Cynthiam non Tibure natam, sed sepultam fuisse. 
Oblocutus est Marxius (De Propertii vita et librorum ordine 
temporibusque, Lipsiae 1884, p. 57 et seq.) qui v. 81-86 
spurios esse iudicat, et opinatur Tiburtinum aliquem in- 
terpolatorem Cynthiam municipem sibi vindicare voluisse. 
Certum est de v. 85 bonas membranas dissentire- (sed 
Tiburna (Tyb. D) iacet hic N D ; sed Tiburtina iacet 
hic F) ubi verbum quod est sed fcedissime otiosum e 
prascedenti versu videtur irrepsisse, et temerarium esse, e 
loco prope desperato aliquid certi de Cynthias patria elicere 
velle. Ceterum (quod a Marxio demonstratur) et Cynthiam, 
cum eius splendida fama a docto avo refulgeret (III, 20, 7), 
Romanam fuisse verisimile est (unde Hertzbergi lectio refel- 
litur) ; et cum e parvis exsequiis festinate perfectis, tum 
e toto septimae elegiae quarti libri tenore iure concludas 
Cynthiam non Tibure, sed Romas esse sepultam (unde 
refellitur vulgata ex Italis ducta lectio). Marxio igitur adsli- 



i 

pulor versus tot vitiis laborantes esse reiciendos, et ab 
interpolatore, antiquo quidem, fictos vel saltem refictos 
fuisse, ut suam patriam celebri nomine ditaret. IUud adiciam, 
interpolatori suam mutationem in mentem ex eo venisse, 
quod II, 32, 5 « deportant esseda Tibur » legeret, itidem 
e versibus III, 16, 1-2 (qui hac interpunctione legendi sunt : 

Nox media, et dominae venit epistula nostrae 
Tibure ; me missa iussit adesse mora) 

colligeret, Cynthiam Tibure saepius fuisse, et suam 
interpolationem non suspicionem esse moturam. Cynthiam 
ergo Romanam fuisse putamus. 

Nunc quaerendum, quod verum pueliae nomen fuerit. 
Certum est enim Cynthiam fictum nomen fuisse. Sic 
enim Apuleius in Apologiae cap. decimo : « Propertium, 
qui Cynthiam dicat, Hostiam dissimulet. » Idem docemur 
a scholiasta ad luv. VI, 7 : a Cynthia Propertii amica 
sumptuosa proprio nomine Hostia dicebatur. » Neque id 
mirum, cum ex Apuleio (loc. cit.) et Acrone ad Hor. Serm. 
I, 2, 64 constet Augusteae aetatis poetas saepe ita amicarum 
vel feminarum quarumcumque nomina immutasse, ut in 
eorum locum alia nomina eodem syllabarum numero et 
eadem quantitate praedita substituerent. Vide quae de hoc 
usu dixit Bentleius ad Hor. Carm. II, 12, i), Bentleius 
huius legis sic causam describit : « Et data quidem opera 
id a poetis factitatum, ut qui eius rei conscii essent, et, 
quod dicitur, ciavem haberent, facile pro ficto nomine 
verum substituere possent sine versus dispendio. » dua 
legis causa nixus Marxius (p. 46) affirmat Propertii 
amicam vero nomine non Hostiam esse appellatam, et 



— 9 — 

locos sane multos nostri enumerat, quibus nomina Cynthia 
et Hostia permutari non possunt, ex. gn I, 4, 19 ubi, si 
in hoc, quod legitur 

Nec tibi me posthsec committet Cynthia, nec te 

vox Hostia voci Cynthia substitueretur, syllaba quae est tet 
correpta remaneret. Nihilominus Hostiam verum Cynthiae 
nomen fuisse censeo. lam primum hasc legis causa a 
Bentleio, non a veteribus, data est. Ea ceterum sic acci- 
pienda mihi videtur, ut antiqui poetae sibi proposuerint 
pluribus, non omnibus locis, verum nomen ficto substitui 
posse. Sic eam Bentleius ipse accepit qui Cynthiam Hos- 
tiam fuisse dicit, et Passeratii errorem redarguit his verbis 
usus : (c Unde et magni Passeratii error evincitur qui pro 
Hostia Propertii Hostiliam substituere voluit ; neque enim 
convenit syllabarum numerus. » In eadem Bentleii adnota- 
tione alterum exemplum invenitur quod adversus Marxium 
facit, et veteres ipsos sic legem accepisse testatur. Acro 
enim affirmat apud Horatium Serm. I, 2, 64 vocem Villius 
pro Annius esse positam, et Bentleius ad hunc novum 
locum scribit : cc Scholiastas ad locum : Villius, inquiunt, 
pro Annio ponitur. » Verum igitur Cynthias nomen, etiam 
post Marxii ceteroqui valde laudandum opusculum, Hos- 
tiam fuisse credemus, Apuleium et luvenalis schoUastam, 
testes honestissimos (utor verbis Marxii, qui luv. schol. 
certe Propertium ipsum legisse fatetur), item ceteros viros 
doctos secuti. QjLiod ad fictum nomen Cynthiam atlinet, 
probabile est poetam illud suae amicae imposuisse, ut eam 
ApoUineis dotibus esse ornatam significaret. 

Cum igitur Cynthiam vero nomine Hostiam fuisse 

arbitremur, restat ut familiam, a qua oriunda fuerit, quate- 
nus fieri potest indicemus. Ad hanc quaestionem plurimum 
valent loci qui sunt II, 13, ()'io, 

Non ego sum formae lantum mirator honesta^, 
Nec si qua illustres femina iactat avos, 

ubi mihi errasse Herzbergus videtur, qui hos versus (Q.uaest. 
p. 34) non ad Cynthiam referri existimat, cum tantum absit 
ut contextus eius interpretationem d^fendat, ut contrariae 
opinioni subveniat; et III, 20, 7 et seq. 

Est tibi forma potens, sunt castae Palladis artes, 

Splendidaque a docto fama refulget avo ; 
Fortunata domus, modo... etc... 

ubi primum si dotes, quae in Cynthia celebrantur, cum con- 
textu praecedentis loci comparaveris , videbis eosdem esse, 
unde sequitur priore loco illustres avos ad Cynthiam esse 
referendos, simul et honestam formam. lam e vocibus fortU' 
nata domus, illustres avos, splendida fama, docto avo, certo certius 
fit Cynthiam non libertinam (quod putat Herzbergus) sed a 
nobili genere oriundam fuisse, et unum sahem (cum pluralis 
numerus in illustres avos rhetorico modo usurpari potuerit) 
avum sibi famam conciliasse. E voce docto elucet illum suis 
scriptis eam famam esse adeptum, unde quidam recte, meo 
quidem iudicio, putaverunt de Hostio poeta, Histrici belH 
scriptore, fieri mentionem (vide Teufielium, 130). Qjaae 
contra Marxius loquitur (pp. 46-47) reicienda sunt. Etenim 
etiam a Propertio iile Hostius doctus appellari potuit, cum 
de amicae genere extollendo ageretur ; et vox avo, quo Marxii 
argumentatio nititur, lato sensu etiam avi patrem aut avum 

significare potest (constat enim plures quam duas homi- 
num aetates inter poetam et Cynthiam intercessisse). QjLiae 
de Hosto HostiUo, TulH HostiUi regis avo, Weichertus (De 
Hostio poeta) excogitavit, eum generis auctorem luisse decla- 
rans, mera^ nuga^ sunt. Apparet tamen e mentione quae apud 
scriptores fit duorum Hostiorum, quorum prior ob parrici- 
dium, posterior ob avaritiam libidinemque infamis fuit, 
Hostiorum genus in notitiam hominum venisse (nam de 
infimis tacetur). Credimus ergo et Hostium poetam a Pro- 
pertio designari, et vocum fortunata domus ratione habita, 
Hostiam gentem, a qua Cynthia oriunda fuerit, si non 
magnum, aHquem tamen in civitate romana locum tenuisse. 

Q.uae si ita sunt funditus evertitur iila doctrina, quae 
Cynthiam libertinam, immo meretricem fuisse vult. Non- 
nuUis nostri poetae locis compositis, Herzbergus Cynthiam 
declarat fuisse meretriculam (p. 36; cur. deminutiva forma 
utatur, nescio, cum aUas, scil. p. 39 eam, eius matrem et 
matris matrem fuisse meretrices maiorum gentium dicat, et 
e Propertio appareat praetorem quendam Cynthiam suo 
favore esse dignatum). Idem dicit Paleyus (ad I, i,.j : « It 
is probable that she was a Hbertina, and sufficiently certain 
that she was a meretrix, though not one of low degree »). 
Idem et Postgatius (Introd. p. xviii : « There is no reaso- 
nable doubt that she was a courtesan of the higher class »). 
Idem et Kylanderus (Sextus Propertius, en literatur-histo- 
risk studie, Upsala, 1877, p. 8)sic sua Hngua locutus : « En 

grundHg profning har satt utom aUt tvifvel, att hon 

varit en hetiir (meretrix) och af lag harkomst »; id est : « diH- 
genti observatione... extra dubitationem positum est, eam 
meretricem et humiH origine fuissc. » Idem et Ba^hrensius 
(Proleg. p. 41). Omnes igitur hi viri docti Cynthiam Hbcr- 

tinam et meretricem fuisse declarant. — Contra Gruppius 
(Die romische Elegie I, p. 342) : « Cynthia war eine Dame 
von FamiUe. » duam opinionem Marxius amplexus firmis 
argumentis mihi defendisse videtur. Operae pretium est 
fusius de hac re disserere. 

lam primum omnium de Cynthia ingenua, non liber- 
tina, supra diximus, cum parum verisimile sit feminam avis 
illustribus et fortunata domo dotatam Hbertina condicione 
vixisse. Ceteroqui his viris doctis, qui Cynthiam libertinam 
fuisse affirmant, in primis argumento est, quod meretricum 
more vixerit ; qua in re eos falsos esse opinor, cum pro- 
babile sit, saepius, illo romanae reipublicae tempore, non 
secus ac apud nos recentiores, etiam ingenuas in sacra 
desultoriae Veneris esse delapsas. 

Apex igitur quaestionis in eo versatur, utrum Cynthia 
meretrix an maritata fuerit. Certum est si, perlecto Pro- 
pertio, mores Cynthiae uno obtutu consideres, eam tibi 
absolutae meretricis speciem esse praebituram, neque miror 
multos in hac parte erravisse. Nam omisso iilo , quod 
psallebat et saltabat elegantius quam probae necesse est 
(sic Crispus de sua Sempronia loquitur, vide supra) bibosa 
fuit (11,33,2; 

Lenta bibis : mediae nequeunt te frangere noctes 



et )6 : 



lam bibe ; formosa es ; nil tibi vina nocent). 



Mero furibunda , mensam propeliebat (III, 8, ^). Unus- 
quisque eam facilem prasdam aestimabat. Bassus (I, 4) 
Gallus (1, 5)Lynceus (II, 34) videntur eam sollicitasse. Immo 

multos in hac Cynthiana militia Propertius commiHtones 
habuit, qui victores evaserunt ; neque causa est, cur cum 
Bsehrensio (Proleg. XLVIII) Panthum et praetorem unum 
et eundem fuisse credamus. Nec ille, qui vicerat, diu vic- 
toria frui poterat (II, 9, 1-2 .* 

Iste quod est, ego saepe fui; s^d fors et in hora 
Hoc ipso eiecto carior alter erit.) 

Avida fuit (III, 13, /, avidis puelUs). Auro se vendebat (II, 
16, 12 

Semper amatorum ponderat una sinus 
[Una NF, illa DV]). 

Amatores noctu domi recipiebat ut e I, 3 apparet, ubi poeta 
nocte provecta illam visitat, et e II, 29, 2^, ubi poeta, illam 
non soiam quievisse suspicans, ipse supervenit. Eius ianua 
conqueritur se infames dominse noctes non defendere 
posse (I, 16, 9; credimus enim ianuam Cynthianae domi 
loqui). Ante eius fenestras rixae oriuntur (II, 19, 5). Tola 
Roma fertur et non ignota nequitia vivit (II, 5, 1-2); 
famae murmura contemnit (ibid. v. 29). Laidos, Thaidos, 
Phrynes vestigia premit, undam amatorum recipiens 
(II, 6, 1-6^, Lenae ministerio utitur (IV, 5 ; non enim in 
eam, de qua hoc loco agitur, lenam poeta inveheretur, 
nisi ab illa plurima sibi mala orta essent). In ipsis templis 
peccat n, 19, 10: Fanaque peccatis plurima causa tuis). 
Ultra progreditur, IV, 7, 19-20 : 

Saepe Venus trivio commissa est, pectore mixto 
Fecerunt tepidas pallia nostra vias 

[i9 : commissa ^, commixta O; 20: pallia NF^ V^ pectora 
O] . Qjuae omnia si sola reputaveris, non fieri potest quin 
in sententiam Herzbergi et ceterorum, qui Cynthiam mere- 
tricem fuisse existimant, pedibus descendas. 

Sed alia consideremus. Poeta prostibulum, quod Sacram 
Viam immundo socco conterit, amicse avidiori opponens, 
hasc scribit, II, 23, 19-20.* 

Nec dicet : « timeo, propera iam surgere, quseso : 
Infelix, hodie vir mihi rure.venit », 

ubi Marxius aestimat Cynthiam et eius conjugem significari. 
Neque nego vocabulum quod est vir hoc loco maritum 
designare, praesertim si Flaccum (Serm. I, 2, 127, vir rure 
recurrat) conferas ; quanquam certum est, hoc vocabulo nos- 
trum etiam amatores designare (ex. g. III, 3, 20), At, dicet 
aliquis, Propertius in universum locutus est. Huic cum 
Marxio respondebo : Ovidius, fere nostri aequalis, post- 
quam de Tibullo locutus est docente qua arte nuptae viros 
fallere possint, adicit (Trist, II, 465) : 

Invenies cadem blandi prascepta Properti, 

unde iure ehcias Propertium scepe suis carminibus de viro 
decepto dixisse (cf . III, 3, jo), et Cynthiam maritatam fuisse. 
Puto tamen Propertium non mintis saepe alios amatores 
decepisse. Nihilominus his versibus verisimile fit Cyn- 
thiam habuisse coniugem. 

lam ad alia progrediamur. Poeta (II, 7) loquitur de 
lege quadam sublata,- qua edicta quondam diu cum 
Cynthia flevcrit, ne eos divideret. lUud e tota clcgia 
inter 'viros Propertianos constat, dc rogatione aiiqua 

Augusti mentionem fieri, qua Romani uxorem ducere 
cogerentur. Gur, si non maritata Cynthia fuisset, poeta 
eam uxorem non duxisset? At, dicit Herzbergus, meretrix 
fuit. Sed Propertius suam amicam a vagis vilibusque puel- 
lis (I, 5, 7; II, 24, 9) discernit, ab iis, quae palam 
qusestum corpore fecerant, quas ingenuis sponsas uxores 
habere lege erat interdictum (Ulp. I, 43, i); et, etiam si 
concedas Cynthiam vilem puellam fuisse, poeta eam 
pubHce riteque concubinatu sibi iungere poterat (Marxius 
p. 49). Restat solam uxoris condicionem Cynthiae impe- 
dimento fuisse, quominus poetae nuberet. 

lam Propertius (II, 32, ^5), de moribus Cynthia.^ 
loquens, haec scribit : 

Haec eadem ante illam impune et Lesbia fecit, 

unde merito concludas Lesbiam et Cynthiam eadem con- 
dicione eodem modo vixisse. Atqui eorum, qui in Catul- 
lianis versibus explanandis versati sunt, maior pars Lesbiam 
eam (vero nomine Clodiam) cum Baylo censet maritatam, 
immo noti Clodii sororem fuisse (vide Rostand et Benoist, 
Introd. p. XLVIII) ; quamvis in horrenda relapsa sit, si 
Catullo credendum, qui illam ea egisse affirmat, quae 
referre pudet (Cat. 58). Ex altera parte luvenalis (initio sex 
tae satirae) pauperem uxorem montanam impudicis Cynthiae 
et Lesbiae opponit : 

haud similis tibi, Cynthia, nec tibi cui.us 
Turbavit nitidos exstinctus passet ocellos ; 

unde optimo iure colligas, cum uxori uxores, non mere- 
trice^s sint opponendae, et Lesbiam, et eam, de qua hic 
agitur, Cynthiam fuisse maritatas. 

His omnibus perpensis, Cynthiam, vero nomine Hostiam, 
nobili genere natam, non meretricem, sed matronam fuisse 
credemus, meretricissimo quidem (ut Plauti vocabulum, a 
Marxio.praeoccupatum, usurpemus) more viventem, ei Sem- 
proniae similem, quam, teste Sallustio, famae nunquam 
pepercisse accepimus. 



CAPUT 11 



DE PROPERTIANORUM AMORUM 



DECURSU 



CAPUT II 



DE PROPERTIANORUM AMORUM 



DECURSU 



Nunc nobis in animo est, Propertii et Cynthiae amorum 
seriem evolvere. 

Ante omnia, pauca de poeta ipso praefanda sunt, quamvis 
nuUo modo ea, quae ab aliis tractata sunt, recantare velimus. 
Sex. Propertius ('), divite familia oriundus (IV i, 129 : 
Nam tua cum multi versarent rura iuvenci), ingenuus erat 
(IV, I, 1)1 : aurea bulla), quanquam nec sanguine avito 
(II, 24 b, }f) nec antiquis triumphis (II, 34, j6) nobilis. 
Hispelli ("^) natus est, anno circiter 707/^7 (^). 

Patre mature amisso (IV, i, 12 f) agrorum distributione. 



(i) Gentilicium //t/reZiw5 spurium esse Hauptius probavit ; agnomen Natitay e 
prava lectione versus II. 24 1, ^8 ortum, absurdum est. Vide quae de Propertii vero 
nomine dicit Plessisius in suo optimo libro (Etttdes critiques sur Properce. Paris, 
1884, p. 1 71-174). 

(2) Giulio Urbini, La Patria di Properiio, studi e polemiche. Torino, Loescher, 
1889. Lectionem Asisi (IV, i, 125) falso, si Urbino credis, Lachmannus coniecit ; 
boni libri praebent Asis (NF), vel axis (DV). Canterus (1569) et docti : arcis. 

(3) Vide Plessisium, op. cit., p. 225. 

quam Vergilius quoque passus ^t, anno a. C. n. 41, magna 
bonorum suorum parte est spoliatus (W, i, 1^0 : Abstulit 
excultas pertica tristis opes), et in tenues Lares coactus est 
(ibid. V. 128). II, 34, jij;, dicit sibi parvam domi fortunam 
esse relictam. Nihilominus credendum est non illum in 
angustam pauperiem fuisse detrusum. Etenim II, 24^, 3 5 
legitur : 

quamvis haut ita dives eras 

[navita O, absurde ; non ita, Pontanus ; haut ita, Heinsius. 
Utraque coniectura probanda; alterutra certe vera]. lam e 
variis locis, qui infra afferentur, fit manifestum haud semel 
Cynthiam ab illo pretiosa munera accepisse. Certum est 
illum et ante et post liberam togam ante matris deos 
sumptam (IV, i, 1^2^ anno circiter 724/30, optime educatum 
et liberali modo bonis artibus fuisse imbutum, quod eius 
carmina testantur, et parum abfuisse quin causidicus evaderet 
(IV, 1, 1^4). Verisimile est ad hanc educationis finem matrem 
eum Romam traduxisse, ubi poetam anno 725/29 (*) inve- 
nimus. 

A Lycinna quadam, vix sumpta virili toga, Veneris sacris ^ 
fuit initiatus (III, 15, 3-6): 

Ut mihi praetextae pudor est velatus amictu (^), 
Et data Hbertas noscere amoris iter, 

Illa rudes animos per noctes conscia primas 
Imbuit heu nuUis capta Lycinna datis. 



(i) Si temporum ordinem Plessisianum sequimur. 

(2) Versum 3, horribili modo vexatum, eo modo scribo quo a L. Muellero 
typis mandatus est, Ceterum dc sensu non dissentitur. 

Ea Lycintia videtur fuisse una e servis Cynthiae, quae pos- 
terius, invidia mota, eam, teste poeta, vexabat (loc. cit.), 
quamvis e I, i, i (Cynthia prima) iure coUigas poetam plus 
in ea lascivisse (nuUis datis) quam revera ab ea fuisse 
irretitum, Post breve spatium (Lachmannus unum annum 
illi foederi concedit, Herzbergus biennium ; sed de incertis 
melius tacere) serva neglecta dominam formosiorem dilexit, 
et ei amori inservire coepit, quo eius carmina referta sunt. 

De temporis intervallo, quo Propertius Cynthiam arserit, 
inter doctos non constat. Propertius Cynthiae valedicens haec 
IV, 24, 2} scribit : 

Qiiinque tibi potui servire fideliter annos. 

Hoc solo versu, primo quidem obtutu, tota quaestio videtur 
exhausta. QjLiidam tamen oblocuti sunt, Lachmanni ductu 
auspicioque, locis, qui iamiam afferentur, nitentes. 

Certum est, ex ipsis poetae verbis, eum, cum semel 
peccasset, totum in annum fuisse pulsum : III, 16, 9 

Peccaram semd, et totum sum pulsus in annum. 

Huic discidii anno versu I, i, 7 (Et mihi iam toto furor hic 
non deficit anno) plurimi (excepto tamen Brandtio, Ciuaes- 
tiones Propertianae, Berolini, 1880, p. 29) alludi putant. 
Rursus I, I, j'-^, legitur : 

Donec me docuit castas odisse puellas 
Improbus, et nullo vivere consilio. 

lam e III, 16, 9 apparet semel saltem Propertium 
peccasse, et eam ipsam fidei violationem discidii causam 
fuisse (quanquam Knauthius, QjLiaest. Prop., Hal., 1878, 

putat iri loc cit. de Propertio morato, non infideli esse 
quaestionem). Unde Lachmannus (Praef. ed. Lips.) coUigit 
Propertium et ineunte, et durante discidio fidem violavisse, 
merito, meo quidem iudicio (contra enim Plessisium opinor 
poetam, cum nullo vivere consilio dicat, vulgares amores 
subaudire). Sed, cum Plessisio, Lachmannum errare censeo, 
cum putat poetam, post hanc desultoriam vitam, neque 
potuisse dicere se quinque annos fideliter serviisse, neque 
haec scribere III, 15, 9-J0 : 

Cuncta tuus sepelivit amor, nec femina post te 
UUa dedit collo dulcia vincla meo. 

Sic enim loquitur Lachmannus (Praef. p. XXVI): « Haec 
certe post illum annum, quo pulsus fuit, scribere non 
auderet, sed aut ante inimicitias, aut, quod credere malo, 
cum inciperent. » Quibus locis fretus Lachmannus cum 
discidii annum, tum tempus, quod antea decurrerat, e 
quinque annis, quibus poeta Cynthiae fideliter servierit, 
excludi affirmat. Imo e versibus III, 15, 7-10, elicit « si non 
diutius, certe biennio ferme post excussam Lycinnam Proper- 
tium, antequam reiceretur (discidii annus) cum Cynthia 
vixisse », unde constaret, si annos simul comprehendas 
(id est biennium ante discidium, discidii annum, quinque 
annos) octo ferme annos ab amorum initio ad tempus, quo 
versus III, 24, 2^ scriptus est, esse elapsos. 

Primum e versibus Tertius haud multo minus est, etc, 
unde Lachmannus biennium, Herzbergus (Qjuaest. p. 16) 
triennium colligunt Propertium Cynthiam ante discidium 
amasse, nihil ego colligo, nisi poetam, illo tempore quo 
eos scripserit, abhinc ferme duos annos cum Lycinna, 

vigilante Cynthia, vix esse locutum. duod ad ceteros 
locos attinet, Lachmanno assentior Propertium et ea occa- 
sione, ex qua discidium ortum est, - et discidii tempore, 
erga Cynthiam peccasse. (Addere potuisset locum qui est 
11, 24, 9 : 

Quare ne tibi sit mirum me quaerere viles, 

sed puto hunc alio tempore fuisse scriptum). Sed ab illo 
cum Herzbergo (qui tariien discidii annum excludit) Brand- 
tio, Plessisio dissentio, cum affirmat Propertium post haec 
non potuisse dicere se quinque annos Cynthiam fideliter 
amasse. Constat poetam levis ingenii fuisse II, 22, j : 

Scis here mi multas pariter placuisse puellas, 

et quae seq., et viles vel alias quascumque ab initio amorum 
(vid I, 3) quaesivisse, sic tamen ut ad Cynthiam semper 
recurreret, quam unice diligebat, cui soli serviebat. Hos 
vagos et fluxos amores, in quibus sensus maiorem quam 
pectus locum tenuisse videntur, cum animo irato sua officia 
exprobraret, omittere poterat, cum tali occasione suas semper 
culpas amator obliviscatur. Qjuinque solum igitur annos, 
incluso discidii anno, Cynthiae et Propertii amores duravisse 
censeo. 

Indagandum quibus ab Urbe condita annis hoc quin- 
quennium amoris contineatur. Hanc arduam quaestionem, 
persaepe ab aliis tractatam, breviter nunc attingere volo. 
Ante omnia confitendum plurimas elegias nihil in se 
habere, quo tempus compositionis indicetur. Sed cum 
de nonnullis probabiliter dcfiniri possit, quo tempore 
fuerint scriptae, fit verisimile ceteras quoque, quamvis tem- 

porum ordini elegiarum ordo non ubique congruat, iisdem 
ferme annis in ceras a poeta fuisse coniectas. lam in 
primo libro vix sexta elegia est, quam probabili sane argu- 
mento Herzbergus anno 727/27 tribuerit. In secundo II, 10 
anno 729/25 videtur fuisse exarata; II, 34, eodem anno; 
II, 31, certe anno 726/28. In tertio 4 et 5 anno 732/22 
scriptae fuerunt (Marxius eas falso, mea quidem sententia. 
anno 729/25 tribuit). Eidem anno III, 12 adscribo; de III, 
18 constat eam anno 731/23 fuisse scriptam. Unde, si 
extrema tempora consideres, fit probabile annos 727/27 
et 732/22 quinquennium amoris complecti. Ciuae contra 
Plessisius dicit, nempe in versibus III, 4, ij et III, 5, 2 
Cynthiam non aperte designari, non possum quin falsa 
esse iudicem. Ab anno 732/22 igitur regrediendum, et 
anno 727/27 initium quinquennii ponendum (*). 

Marxius, qui hanc temporum rationem de quinquennio 
recipit, summas Cynthiae et Propertii amorum octo annos 
tribuit, quorum initium anno 724/30 ponit (discidium, 
de quo sumus locuturi, anno 726/28 adscribit). Sed non 
video, cur vir ille doctus amores illo tempore exstitisse 
contendat, ex quo nuUae ad nos amatoriae elegiae pervenerint, 
quae huic tempori adscribi possint. Deinde, ut suam senten- 
tiam defendat, in loco III, 15,7 (Tertius haut multo minus 
est, etc, in elegia incluso quam quarti, id est tertii Hbri 
colorem prae se ferre fatetur, p. 28) vocem septimus pro 
tertius coicit. Nunc de voce tertius membranae consen- 
tiunt ; dein ex eo versu nihil esse eliciendum iam diximus. 



(i) Haec cetcrum niliil faciunt adversus ea, quae Plessisius de poetae anno natali 
dixit, cum de tempore, quo Propertius Lycinnam amare inceperit, et de huius 
amoris spatio, nihil certi eonstet. 

ne tempus quidem, quo elegia fuerit scripta (puto tamen 
hanc elegiam secundo anno post discidii finem exeunti 
esse tribuendam, vide infra). Itaque mihi videtur in plane 
inutili, etiam si eius ordinem temporum receperis, coniec- 
tura oleum perdidisse. 

Restat ut de elegia II, 31, quam 726/28 fuisse scriptam 
constat, et quae nihilominus in secundo libro contineatur, 
pauca dicamus. Liber I, cum in illo elegia 6 (ad Tullum) 
legatur, ante 727/27 non absolutus est. Cur ergo II, 31 
in secundo libro invenimus? Unam video causam. Liber 
primus, quem ante alios et scriptum et editum fuisse 
constat (vide infra) unice amatorius est. Elegia II, 31, in 
qua poetam amicum quemcumque vel amicam, sed non 
Cynthiam, alloqui putamus, ante quinquennium fuit exarata, 
et ideo primo libro non fuit inserta, quod totius libri 
tenori parum quadraret. Postea edito primo libro, cum 
Propertius iam notipr Augusti facta aliquo modo celebrare 
incepisset, secundo libro fuit inserta. Sed ad quinquen- 
nium non pertinet. 

De anno discidii dicendum. Plessisio assentior hunc in 
finem primi libri scripti cadere. IUud hoc facto evincitur 
quod Propertius bis solum de longa separatiorie loquitur, 
nempe III, 16, 9 et I, i, 7 iisdem verbis (totum in annum, 
toto anno).. Cum priore loco de discidii anno certe fiat 
mentio (nam discidii notitiam huic loco debemus), admo- 
dum verisimile est etiam altero de eodem discidio agi. Brand- 
tius (p. 29) contra declarat, primam primi.libri elegiam 
scriptam fuisse, cum Cynthia poetam nondum novisset 
aut non admisisset, ad quam opinionem demonstrandam 
tria afFert argumenta : primum, collata elegia III, 24, 
qua poetae amor finitur, putat illam, quae I, i numeratur, 

elegiam primo amoris tempore esse exaratam. Cui res- 
pondebo hanc comparationem nihil probare nisi I, i in 
primo libro primum obtinuisse locum. De Milanionis 
exemplo (v. 9-10) quo, Herzbergum secutus, evinci putat 
poetam non hoc agere ut dominam recuperet, sed ut primo 
sese in eius amorem insinuet, dicam solum recuperare non 
aliud esse nisi iterum adipisci. Ciuod ad duos hos versus 
attinet, qui sunt : 

Vos remanete, quibus facili deus anriuit aure, 
Sitis et in tuto semper amore pares, 

maior versus, e quo Brandtius tertium argumentum 
depromit, nihil ad rem dicit, minor aperte contra eum 
facit, et probat poetam et Cynthiam non semper in tuto 
amore pares fuisse. In sententiam igitur Lachmanni 
eundum, qui primum carmen eo tempore scriptum esse 
censet, quo Propertius a Cynthia esset relictus. Ceterum 

e II, 3. i 

Vix unum potes, infelix, requiescere mensem 

elucet iam ante primum librum absolutum discidium ces- 
savisse. Locos qui sunt II, 11, i (scribant de te alii), II, 24, 
9 (quaerere viles), III, 20, 16 (scribenda lex in amore novo) 
ad alia minora discidia refero. 

Quae causa discidii fuerit, in incerto est. Cum omnes 
viri docti eam fidei violationem fuisse existimarent, Knau- 
thius (p. 20-21) consideratis versibus qui v. III, 16, 9 
pra^cedunt, probabiliter sane affirmat Propertium iubenti 
Cynthia^ non advenisse. IUud opinor, Cynthiam Propertii 
moram aHcui fidei violationi tribuisse, ita ut mora occa- 

sio, non causa discidii fuerit, eam vero in vera aut 
credita fidei violatione, cui hoc tempore duo amantes 
nondum essent assuefacti, esse inquirendam; restituta 
deinde concordia, Cynthiam poetae iussisse, ut a Lycinna, 
quam non absurde credas aliquem in illa Propertii mora 
locum tenuisse, si non ab aliis abstineret, unde iure 
colligas elegiam III, 15 duos saltem annos post discidii 
finem fuisse scriptam. 

Originem ergo quinquennii annum 727/27 ineuntem 
ponimus. Discidium a . medio anno 727/27 ad medium 
annum 728/26 decurrit. 

Ad illam temporum definitionem perfecte quadrat elegia 
II, 7. Constat inter eam et legem luliam, cui alluditur, 
anno 726/28 latam, aliquod temporis spatium intercessisse 
(v. 2 : Qua quondam edicta flemus uterque diu). Qjuae 
lex iam ante amoris initium sancita non statim obser- 
vari poterat, ita ut metus legis observandae in id tempus 
inciderit quo amantes nuperrime iuncti flagrantissimo 
ardore tenerentur. Initio igitur anni 727/27, id est ante 
discidium, Propertium et Cynthiam diu flevisse existimo, 
et anno 728/26, quo verisimile est eam sublatam fuisse 
(duo enim anni, praesertim inserto discidio, grande 
amantibus spatium sunt, unde vox quondatn) elegiam II, 
7 fuisse compositam. 

In universum igitur sequentibus a. C. n. annis tres 
primi libri tribuendi sunt: 

I 27-26 

II 26, 25, 24? (excepta elegia 11, 31) 

III 24? 23, 22. 

Paulo diutius hic commorandum, primum ne in rebus 

nisi certis adquiescamus (nam ea, quae ad librorum 
tempora pertinent, hjiud levis momenti sunt, cum ad 
amores enucleandos, tum ad ipsos poeseos propertianae 
modos non sibi constantes rite explanandos), deinde ut 
de illa Lachmanni divisione tandem aliquando nostram 
dicamus sententiam. Constat librum primum non tantum 
ante alios exaratum, sed etiam publici iuris separatim 
esse factum. Ut enim locos II, 7, iy-i8 (ubi tamen contra 
Brandtium de carminibus agi opinor), et II, 20, 21-22 
(qui et ipse satis aperte opus quoddam editum designat) 
omittamus; versus II, 3,^ (Et turpis de te iam Hber 
alter erit) demonstrat iam eo tempore primum librum 
fuisse absolutum, et vv. II, 24, 1-2 

Tu loqueris, cum sis iam noto fabula libro 
Et tua sit toto Cynthia lecta foro, 

probant iam hunc librum in manus et ora hominum 
venisse titulo Cynthia pra^fixo. Hoc confirmatur a Martiali 
in Epigrammatum libr, XIV (Apophoretis, 189) : 

Cynthia, facundi carmen iuvenile Properti 
Accepit famam, nec minus ipsa dedir, 

ubi primus liber Cynthia inscriptus sine dubio designatur. 
Nunc in bonis Hbris A F V (excepto N ; D, ut notum, 
modo I, 2, 14 incipit) vocem quae est Monobiblos inve^ 
nimus ; unde colligere possumus hunc librum iam apud 
veteres et separatim lectum, et proprio titulo, nempe 
Cynthia Monobiblos, dotatum fuisse (nam vocem Monobi- 
blos quis credat non in antiquitate esse lectum et aUcui 
medii aevi semidocto deberi?), Proinde de primo libro 

ante alios separatim et proprio titulo edito, anno 728/26 
exeunte, satis constat. 

. De libris II et III minus certum est. Vidimus elegias 
quae in tertio libro continentur posteriori tempori esse 
adscribendas. Sed docti certant (et adhuc sub iudice lis 
est) quo tempore hi libri publici iuris sint facti, utrum 
ab ipso poeta, an ab amicis collectae fuerint elegiae, 
etiam de librorum numero. Breviter meam sententiam 
expromam. 

Mihi quidem certum est hos duos libros eo ordine 
fuisse in ceras coniectos quo ad nos pervenerint. Illud 
tempore elegiarum, quae certo cuidam tempori tribui 
possunt, evincitur, nec minus metricis rationibus. Puto 
hos ab ipso poeta fuisse editos, cum parum probabile 
sit poetam tam sibi confidentem (vide. III, i) sua in 
decimum saltem annum scripta pressisse (vitia archetypo 
depravato adscribo). Utrum simul an separatim editi 
fuerint, nescio. duod ad librorum numerum attinet, 
decantatum est Lachmannum secundum librum in duos 
divisisse, considerato hoc loco II, 13, 2j 

Sat mea sat magnast, si tres sint pompa libelli, 

qui secundum vulgatam numerandi rationem in libro 
secundo legitur, et in tertio sibi locum videtur vindicare; 
et novi libri initium ab elegia II, 10 esse capiendum 
demonstravisse. De sensu vocis libelli docti inter se diu 
disputaverunt (vid. Pless. p. 105-107). Aliunde verbum 
secundare, quod Nonius (p. 169) libro tertio adscribit, 
revera III, 21, 14 vulgatae legitur, unde subrueretur 
Lachmanni opinio (contra tamen L. Muellerus qui Praef. 
p. 13 Noniano loco IIII pro III legi vult). 

Sed Birtius (Das antike Buchwesen, Berlin, 1882, 
p. 413-426), considerato versuum in unoquoque libro 
numero, et observato longiorem esse secundum, mihi 
evicisse videtur Propertium quinque, non quatuor Hbros 
exaravisse, ita tamen ut, excluso primo nomine Cynthiae 
inscripto Monobiblo, primus Uber ab eleg. II, i inci- 
peret, et quatuor libros continens Syntaxis (II III IV 
vulgatae) uni Monobiblo opponeretur, in duos secundum 
Lachmannianam doctrinam diviso vulgatae secundo iibro ; 
quo efficeretur et Propertium II, 13 de tribus libellis 
iure esse locutum, et vocem secundare (rectius secundai) 
a Nonio in tertio Ubro legi potuisse. QjLiae ceterum 
Birtius, Lachmannum secutus, de eleg II, 10 (p. 419) 
dicit, nempe eam elegiam alibi quam in capite iibri 
(Augusto dedicati) porii non potuisse, non probare 
possum, et opinor librum in universum amatorium ab 
elegia II, 12 amatoria incipere. lam in Birtiana doctrina, 
quae versuum numero nititur, primum librum (secundi 
vulgatae partem priorem) longe exiliorem iudico (354 
vv.), cum secundus apud eum 1008 w. habeat, tertius 
990, quartus 954. Ne igitur Charybdin (scilicet longiorem 
librum) vitantes in Scyllae fauces deveniamus, primum 
Lachmannianum librum duabus elegiis, certe non ita 
longis (32 vv.), ditabimus, hoc addentes, quod Lachman- 
nus iam antea viderat, aliquas prioris partis secundi 
libri elegias ob eum, de quo diximus, archetypi deterio- 
rem statum dejperire potuisse (*). 



(i) Haec aliqua ex parte Plessisio debeo, qui me benevolo animo per epistulam 
certiorem fecit , se praesenti tempore aliter ac priori de Lachmanniana divisione 
sentire. 

Sed de tribus primis libris iam satis dictum ; ad 
quartum accedamus quem postremum fuisse scriptum, 
et ad annum 738/16 descendere, ex elegiis, quas continet, 
clare apparet; ut, si nostrum ordinem temporum reci- 
pias, sex annos amplectatur. In illo libro, ut ad amores 
propertianos tandem revertamur, tres sunt elegiae, quarum 
duae certe, tertia probabili modo, ad Cynthiam spectent, 
nempe elegiae 7, 8 et 5. Hucusque de quinquennio tantum 
locuti sumus. Restaret ut, cit. elegiis consideratis, quid post 
quinquennium evenisset videremus. 

Hoc loco breviter tantum quaestionem attingemus, 
quam in sequenti capite longius enucleare nobis in 
animo est. Neglectis elegiis 5 et 8, quas examinandas in 
hunc locum reservamus, ubi de modo, quo inter se 
amantes in fine amoris vixerint, disseretur, elegia 7 nobis 
testis erit, non cum quinquennio amorem Propertii erga 
Cynthiam finiisse, et, etiam post Cynthiae mortem, eius 
saltem desiderium in poetae animo regnavisse ; ut, etiamsi 
concederes (quod e loco, quo elegiae nobis pervenerint, 
simul et e metricis rationibus non concedimus) elegias 
5 et 8 ante finem quinquennii fuisse scriptas, confitendum 
tamen esset amorum memoriam longius ipsis amoribus 
duravisse, et nobis in mentem venirent hi versus Racinii 
nostri, pectoris humani acerrimi speculatoris : 
* 

Mais il ne put sit6t en bannir la pens^e ; 

Vasthi r^gna longtemps dans son ame offens6e. 

Sed infra, ut dictum est, fusius de hac re tractabitur, et 
demonstrabitur etiam post quinquennium non amorum 
tantum memoriam, verum amores ipsos vixisse. 

DE AMORUM NATURA 



CAPUT III 



DE AMORUM NATURA 



Antequam de rebus magis in lubrico sitis, dicendis 
tamen, aliqua nondum, me quidem iudice, satis aperte 
explicata devolvam, pauca mihi praefanda sunt. Non hunc 
in praesenti capite mihi finem proposui, ut in meo operi 
parum convenienti lascivia debaccharer, neque ut quorun- 
dam leviorum lectorum, quorum opinionem non curo, 
voluptati lenocinarer, sed ut ea, quae vera esse puto, vero 
animo expromerem. Ceterum de his satis : res ipsa loquetur, 
quae plurimum valet. 

Naturam amorum illustrare, id est modum, quo inter se 
amantes vixerint, accurate definire volumus. Ordinem 
librorum, quem simul temporum ordinem esse docuimus, 
sequemur. 

Indicandum primum quo modo et qua de causa amor 
nasci potuerit. Puto per Lycinnam. E III, 15 fit verisimil- 
limum Lycinnam Cynthiae fuisse servam, cum eius a Cyn- 
thia vexatae fortuna cum fortuna Antiopae conferatur, quam 
famulam Dirce pensis iniquis oneraverit (v. 15). Atqui non 
est probabile Cynthiam eam sibi posterius, id est postquam 
Propertium adamare inceperat, serv^am paravisse, quam a 

poeta fuisse amatam non ignorare posset. Credendum igitur 
Lycinnam iam eo tempore Cynthiae servam fuisse, quo quin- 
quennium inceperit. At, dicet aliquis, cur eam retinuit ? 
Forsan ne maritus per servam reiectam de his certior fieret, 
quae in sua domo agerentur. Curavit tamen ne vexationes 
quendam modum excederent. Ceterum eo tempore, cui 
elegiam III, 15 adscribimus, maritus forsitan erat mortuus. 

His positis, rem sequenti modo in animo nostro compo- 
nimus. Lycinna, nescio cur neque quando, amatorium com- 
mercium cum Propertio iunxerat. Amicum suum coram 
domina, muliebri more, laudibus extollebat. Nam Lycinna 
Propertium vere amavisse videtur (id e vocibus nullis datis 
in, 15, 6, et e Cynthiae posteriori invidia colligimus). Dictita- 
bat eum adulescentulum esse, ardore inflammatum (sic enim 
suum amatorem sibi pingebat), formoso ore praeditum. Nam 
ea, quae de poetae adspectu Postgatius (Introd. p. XXXV) 
dicit, eum pallidum et exilem tuisse declarans, sunt reicienda, 
et versus, quos affert de pallore et exilitate (ex. g. I, 5, 21-22 ; 
II, 22, 2/)de poeta maerore confecto vel in amores numero- 
siores delapso sunt intellegendi. Insuper est probabile 
poetam, iam ante quam Cynthiam diceret, suas in carmini- 
bus vires tentavisse (II, 51 anno 726/2^ adscribenda). 
QjLiis miretur has tantas dotes, a serva dominae recantatas, 
Cynthiam impulisse, ut poetam adulescentulum, futurum 
amatorem et laudatorem, suorum amicorum gregi adiun- 
geret, et eum aliquotiens visum occuparet, et suam domum 
frequentare iuberet ? 

Qjiae fuerit ea Cynthias domus delineare difficile est. Cluem 
in ea domo locum maritus tenuit ? Herzbergus, qui Cyn- 
thiam meretricem fuisse putat, sic de marito, si vixisset, 
p. 3 5 loquitur : « Nonne plus quam mulum maritum futu- 

rum fuisse dicamus, si talibus in nequitiis, quales Cynthia 
committere non dubitavit, conniveret ? » Et certe Cynthiam 
impudicissimo more vixisse constat. Marxius (p. 5 1) maritum 
per plurimum tempus Romae non fuisse opinatur. Ei 
assentior (vide loc. cit. II, 23, 19-20) ; sed multae etiam alias 
sunt causae cur Cynthia tam horrendo modo vivere potuerit. 
Primum, forsitan coniunx annis vel morbo confectus fuii, 
ut uxorem suam non satis in manu haberet. Dein, si iocos 
primo capite iam citatos consideres, Cynthia dotata fuisse 
videtur, et hoc uxorum genus persaepe pudoris leges fregisse 
novimus. Postremo, non omnino necessarium est Cynthiam 
eo tempore fuisse maritatam, quo a poeta amata est. Nam 
aihil aliud et poeta ipse et luvenaHs (Sat. VI) dicunt, nisi 
Cynthiam, Lesbise vestigia prementem, coniugem fefellisse ; 
de tempore tacent. Atqui mihi quidem certum est iam eo 
tempore, quo quinquennium inceperit, Cynthiam in arte 
coniugis fallendi non fuisse tirunculam, et fieri potest locos 
citatos ad id tempus quinquennium praecedens esse referen- 
dos. Nihilominus II, 23, 19-20 considerans, simul et obser- 
vans Cynthiam per gradus quosdam ad apertum aduiterium, 
postremo ad concubinatum descendisse, puto maritum 
tempore, quo poeta secundum librum absolveret (II, 52, 
27-25) decessisse ; ut maritus non ievis momenti fuerit 
ad praetoris munera reicienda (I, 8F) et tempore quarti libri 
Cynthia et poeta una vivere potuerint (vide infra). 

Vix ineuntibus amoribus, poeta sensit se per ignes 
cineri doloso suppositos incessisse. Certe Propertium 
Cynthia amabat, quippe quas eum verisimiliter ad se 
allexisset, et primis mensibus (quod animadvertit Piessi- 
sius) plus amoris quam poeta ostendisse videtur (vide 
I, 3, ubi poeta amicam neglegit ; et I, 6 ubi Cynthia 

poetae in Asiam cum Tullo profecturo obstat). Sed natura 
levis brevi recurrit. Brevi poeta inteilexit puellam tan- 
tum vestitui indulgentem vuigo amantes conquirere 
(I, 2), neque sine causa Bassum et Gailum niti ut ab 
ea . recederet, loco suis amoribus relicto (I, 4 et 5), Vidit 
eam a praetore quodam sollicitari, et in eo esse ut ad 
gelidam Illyriam proficisceretur (I, 8). Certe pueila non 
est profecta, et poeta credere potuit se eam blandi car- 
minis obsequio retinuisse (I, 8, 40). Sed mox Baias, 
litora castis puellis inimica, visitavit (I, 11) invito Pro- 
pertio qui solus remansit, et non immerito se derelictum 
putare potuit (I, 12 ; I, 13, 2). I, 14 quidem felicitatem 
spirat. Sed I, 15 poetam proficiscentem ut, me iudice, 
amorem sopitum excitaret vel fidei violationem ulcisceretur, 
Cynthia lenta despicit, ut I, 17 se ipsum increpet quod 
dominam fugere potuerit, et I, 18 fateatur se in Cynthiae 
amore notam habere cogi. Neque mirandum est poetam 
I, 19 timere ne suum funus Cynthiae amore careat, cum 
iam id temporis eam nive maeotica frigidiorem expertus sit. 

Etenim certum est, iam in illo primo libro, ubi tamen 
de nulla certa Cynthia^ graviore culpa fit mentio, plus 
tristitias quam laetitiae deprehendi, et cum Knauthio 
(p. 11) miramur Herzbergum sic in universum de eo 
iudicavisse (Quasst. p. 43) : « In hoc toto libro satis 
lastum esse amorem videmus. » Nam omisso eo, quod 
discidii anno est finitus (I, i), iam tum duro sidere 
poeta vixit (I, 6, ^6), iam grave servitium erat, et Pro- 
pertius didicerat quid esset exclusum abire domum (I, 5, 
19-20). Aliquo tempore inter felices amantes numeratus 
(I, 18, 7), mox non iras modo (I, 3. 5), sed omnia 
quoque iussa superbae dominac ferre consueverat (I, 18, 

2S'26^ et e tota Thessalia toxica bibere (I, 5, 6). Mox 
amorem humanis doloribus erat adnumeraturus (II, i, 
S7-5S). lam Cynthia declivem viam descendebat, et, 
teste elegia I, 16, inceperat suae famae non parcere et 
saecli luxuria turpiori modo vivere. 

Nihilominus, immo ea ipsa de causa Propertius Cyn- 
thiam amabat. Nam notum est adulescentulis magnitudi- 
nem ipsam vitii quodammodo imponere, et eos imo 
corde tumescere, si eam, quam sibi solis retinere velint, 
feminam alios quoque fulgore suo urere videant. Neque 
Cynthiae ipsi displicebant ignes Propertii, adulescentuli 
quendam virginitatis florem redolentis et eiusdem non 
contemnendi poetae, et in eo gloriabatur quod ceteris 
vulgaribus amatoribus egregium suae pulchritudinis lau- 
datorem adscripsisset. Causas certas igitur videmus in 
utroque amante fuisse, cur discidium cessaret, et interrupti 
amores iam tempore primi libri exeuntis renovarentur. 

Sed, si secundum librum consideraveris, videbis res, 
restituto amore, non in priorem statum fuisse restitutas. 
Etenim primum quidem librum, contra Herzbergi opinio- 
nem, in universum non lastum esse observavimus. Nulla 
tamen insunt (excepta I, i) verae desperationis, neque rursus 
multa exsultantis laetitiae indicia (vide tamen I, 14). Contra 
secundi libri tempore res saepius penitus immutari videmus, 
ut radians sol subito atra nube obscuretur. lam initio libri 
(i, 2, 5) poeta recenti victoria laetus in suae amicae iauda- 
tiones effunditur. Mox amorem puellarum declarat amarum 
(4), Cynthiae suam nequitiam exprobrat (5), graecarum 
meretricum vitae comparat (6), perfidae pcenas minatur (5,4!) : 

Et nobis aliquo, Cynthia, ventus erit 

[aquilo O, quem immanes tempestates interpretibus movisse 
Herzbergus iocose dicit ; alio Burmannus ; aliquo Lachman- 
nus]. Nos certiores facit sibi caram puellam esse ereptam (8), 
de morte sua cogitat (8^). Nam rivalis eius sede est potitus, 
et ei misero ianua furtim aperitur (9). Certe falsam et fraudes 
componentem dominam misere amat (II, 7 ; 11, 9, 46 : Solus 
ero, quoniam non licet esse tuum) ; sed amorem vitia Cyn- 
thiae vincunt, ut ei II, 11 valedicat, ubi iure coicere pos- 
sumus parvum discidium exstitisse. 

Sed ei Cynthiae, quae crebris fidei violationibus poetam in 
desperationem detrudebat, ut mortem occupare agitaret, non 
inanimo eratut eumprorsus reiceret. Cum enim amatorum 
sinus una ponderaret (II, 16, 12), nullius opes, ne eas quidem 
poetai, sprevisse videtur. lam elegiae I, 8^ tempore verisimile 
est Propertium non solum eam blando carmine, sed etiam 
auro et Indis conchis soUicitasse. Aliquotiens hasc duo argu- 
menta coniungere utile credebat : II, 8, 11, 

Munera quanta dedi, vel qualia carmina feci ! 

Vide quoque II, 16, ly-iS: 

Semper,in Oceanum mittit me quasrere gemmas, 
Et iubet ex ipsa tollere dona Tyro. 

II, 23 et 24queriturpoeta dominam esse avidiorem, et semper 
nova quas « astrictus pater saepe te dedisse ploret » efFlagitare 
(vide duas haud parum vexatas elegias). Nec ea solum causa 
erat, cur Cynthia Propertium retinere vellet. Edito primo 
libro, eius nomen in compitis et circulis cum poetas nomine 
iungebatur (II, 20, 22 ; II, 24, 2), ut, si non grato animo, 
sahem superbia quadam mota eum non prorsus excludere 

p03set. Ita fiebat ut poetam semper ad manum habere vellet, 
et amor^ deperditum semper quodammodo haberet ; ut eum 
frigescentem calefaceret, vel rebellantem placaret, vel alibi 
vagantem revocaret, uno verbo ad suum arbitrium ageret ; 
modo nocte data extoileret, modo exclusum deprimeret, et 
eum paulatim suis fidei violationibus assuefaceret. 

Has amorum vices in elegiis, quae secundam libri secundi 
partem (tertium librum Lachmannianum)efiiciunt, deprehen- 
dimus. Nam durn II, 13 queritur vSe non animam primis cunis 
posuisse, II, 14 et 15 declarat quemvis nocte una vel deum 
esse posse (15, 40), Sed praetor ab illyricis terris revertitur 
(II, 16), et iterum promissis ducitur, et decimo vix quoque 
die admittitur (II, 17), et queritur se iuvenem a vetula iam 
domina neglegi (II, 18). 

Paululum hic commoremur. Quamvis putemus ilio tem- 
pore Cynthiae maritum adhuc in numero vivorum fuisse, 
uobis confitendum est eam iam tum perfecte meretricio 
more vixisse. Etenim amatores eam vocantes ostia pulsant, 
dum cum poeta requiescit (II, 14, 21-22}; inter eosdem ama- 
tores potos rixae oriuntur, ut Cynthise vocatae somnus amarus 
fiat (II, 19, j'-^). In tempHs peccat (ibid., v. 10). Mater ipsa 
Cynthiae filiae turpitudinem non ignorare videtur (II, 15, 20 : 
Ostendes matri brachia iassa tuae). Attamen quendam modum 
coram poeta observat. Casta adhuc dici vult (I, i, i); soiet 
culpare leves puellas (II, 1,^0: 

Et totam ex Helena non probat Iliada); 

non nisi sublato lumine in venereis pugnis rixatur (II, 15). 
Et tu illi credis, poeta; et, cuni omnia, quibus tua carmina 
referta sunt, pudendas lascivi^ aperta argumenta tuis ipsius 
oculis videas, tuis manibus tangas, eam tamen mulierem et 

amas, el tuo amore dignam aestimas, et gaudes, si rus abierit, 
ubi nulii corruptores sunt (II, 19, veiut ac si adhuc corrumpi 
posset !), et per matris et patris ossa iuras te illi ad extremas 
mansurum tenebras, neque ea, quae ad tuas aures perveniant, 
curare, et tuam gravitatem servare (II, 20) ! O pectora casca ! 
QjLiis morum doctor res inter se tantum repugnantes simul 
esse posse explicabit ? Qjiiis demonstrabit quo modo incre- 
dibile verum fieri possit? 

Ratio tamen sua iura nunquam prorsus violari sinit. Ex 
elegiis 22 et seq. videmus poetam sibi in tanta lempestate 
portum quaesivisse, neque eas esse dedignatum, quae Sacram 
Viam immundo socco conterebant, non ita ut indignam 
dominam oblivisceretur, sed ul suo dolori levamen aiiquod 
afFerret. Haerebat enim alta mente infidelis puellae imago, et, 
una aut altera nocte sibi data, inlegrato ardore flagrabat, et 
iterum querebatur sua carmina non iam a Cynthia legi, et 
sibi nobiles vel beatos anteponi (II, 24). Vim quandam in 
sua patientia se invenlurum esse credebat, II, 25, i^j-^o 

At nullo dominae teritur molimine amator : (L. MuelL^ 
Restat, et inmerita sustinet aure minas. 

Ultro cohtemptus rogat, et peccasse fatelur, 
Laesus et invitis ipse redit pedibus, 

et reipsa inveniebat, teste elegia 26^, ex qua apparet Cyn- 
thiam poetam ad se revocasse, qui suas laudes celebrandas 
resumeret (vv. 2^-26), ut Propertius clamare posset (v. 2y) : 

Multum in amore fides, multum constantia prodest ! 

Et iugo, quod in eo fuerat ut exueret, recepto bucolicam 
sibi pingebat felicitatem (ibid. }i-)2')\ 

Unum litus erit sopitis unaque tecto 
Arbor, et ex una ssepe bibemus aqua. 

Mox, graviter aegrotante puella, lovem invocabat et orabat 
ut una saltem pulchra in superis locis esse posset (II, 28) (^). 

lam tamen sibi philosophiam quandam poeta invenerat : 
non fieri posse ut puella^ non peccent ; eadem ante Cynthiam 
fecisse Lesbiam(II, 32) ; Isidem, vinum mulierum incons- 
tantiae causas esse (II, 33); Amorem super libera colla sedere 
(II, 30). Contentus, si dominam semel in lecto solam reppe- 
risset (II, 29), eam constantem et certam esse affirmabat (11, 
34, ii^, Omnia perpeti consueverat, cum secundum librum 
*scribere desiit, et tertium incohavit. 

Inde fit ut in illo tertio libro non hos turnultus animi 
inveniamus, qui per totum librum secundum 'spirant. 
Propertius placidiorem sibi vitam fecisse videtur. Ei certe 
stant dura cum domina sua praelia (5, 2). Sed eam solam 
vacuo lecto tabescere sinit (6, 2^). Eius furoribus gaudet, 
quippe qui veri caioris signa sint (8, 9). Rivaies mirum 
in amore condimentum esse iudicat (8, jj-j4 : 

Aut tecum aut pro te mihi cum rivalibus arma 
Semper erunt : in te pax mihi nulla placet). 

Natalem suae puellae diem laeto animo celebrat (10). Certe 
feminam versare suam vitam fatetur (11). Sed cuius vita 
a femina non vexata fuit ? Certe avidis pueliis noctes sunt 



(1) Cf. II, 9 ; noti necessario alterutra elegia iransponenda, cum bis Cynthia 
graviter aegrotare potuerit. 

4 

pretiosae (13); sed aurum culpandum. Sparlanos mores 
ita desiderat (14) ut tamen illi vitam Romanam esse tole- 
rabilem sentias (vide finem). Dominse iussa exsequi debet 
quas in eum non mansuetas manus habeat (16). Sed eius 
invidiam excitat sua erga Lycinnam agendi ratione (15). 
Certe aliqua^ elegise testantur eum aliquotiens paulo vehe- 
mentius fuisse commotum. 17 Bacchum orat ut vitium 
ex animo suo diluat (v. 6). 19 Cynthiae rabidam nequitiam 
exprobrat. Sed in amore renovando leges statuit (20), quo 
probatur eum tunc temporis sui compotem fuisse. Amorem 
suum turpem esse fatetur (21, ^5), et Athenas proficisci 
vult. His omnibus consideratis, mihi concedes in illo tertio 
libro longe alium ac in secundo nobis apparere Propertium, 
maiorem in illo poetam philosophantem locum tenere quam 
amatorem inter gaudium et desperationem iactatum, et amo- 
rem iam remissiorem hoc tempore in quandam consuetu- 
dinem vertisse, in qua uterque suo arbitrio ageret, uterque 
alteri sua vitia condonaret. Nam Cynthiam raro poetam 
admisisse III, 21, 7 testatur, et observatione dignum est in 
loco qui est III, 23, ^, ubi poeta de suis tabellis perditis 
queritur 

Illas iam sine me norant placare puellas, 

in lectione puellas bonos libros consentire, et solos Italos 
lectionem pmllam praebere. 

Qjuae si omnia iure posita sunt, nobis quaerendum erit 
cur in elegia 24 poeta Cynthiae valedixerit, et post quinque 
annos iugum iam mite factum exuere voluerit. Puto Cyn- 
thiam, cum frigidiorem poetam esset experta, antiquum 
imperium resumere voluisse ; illum vero , iam sui magis 
compotem et ad alia versum, parum urbano modo ei in 

ment^m revocasse, quo nunc loco res starent : « illam iam 
prope anum esse, quae tamen beatiores amatores reciperet, 
neque se iam inter convivia risum esse veiie ; se illam non 
iam curare ; iret quo vellet; » et Cynthiam post breve 
tempus, cum sibi extremum et verum amicum sua culpa 
avehi videret, et, mortuo iam marito, forsan et matre, suam 
domum vacuefieri sentiret, Propertium precibus retinuisse 
ceteroqui iam consuetudine ita paratum ut solus nbn diu 
remanere potuisset. 

Ad quartum librum accedamus, ubi tres sunt elegiae, quae 
ad Cynthiam spectent. Nam 5 ad Cynthiam esse referen- 
dam optime vidit Herzbergus (comm. ad hunc locum, 
p. 445), dubitante Luetiohanne (Commentationes Proper- 
tianae, Kiliae, 1869, p. 55), probante Scharfio (Qjuaestiones 
Propertianae, Halis Saxonum, 1881, p. 30). Etenim vv. JS^S^ 
interpolationem redolere fateor. Sed vv. S3'S4 ^^ poetae 
condicionem certo spectant, et voces nostra amica (v. 6^) 
non, nisi de Cynthia, Propertius dicere potuit. Constat 
igitur illo tempore Cynthiam lenae ministerio usam fuisse. 
Elegia 8 illud evincit, non tantum amorum memoriae, sed 
amoribus quoque, immo contubernio, post quinquennium 
fuisse locum. Nam Lygdamum illum, quem e III, 6 Cyn- 
thiae fuisse servum constat, in ea domo invenimus, ubi 
Propertius, qui eum vendere iubetur, dominus esse vide- 
tur. Aliunde ex elegia 7 elucet Propertium, mortua Cynthia, 
Cynthiae servas apud se habuisse. Qjuid postea? Credimus 
post quinquennium Cynthiam, iam liberam et veram mere- 
tricem, cum poeta vi consuetudinis vixisse, et se in poetae 
domum transtulisse. (Nam elegia 8 in Esquiliis agitur, et 
e III, 23, 24! Propertium Esquiliis habitavisse scimus). Illo 
ipso tempore et Cynthia peccabat (vide initium elegiae), et 

poetaj quod elegia ipsa testatur, non iam suam gravitatem 
celebrare potuisset. Veritatem de altero uterque noverat, et 
ob eam unam causam Cynthia irascitur, quod Propertius 
in ea domo, ubi una vivunt, peccans eam videatur deridere. 
lam si elegiam 5 consideremus, lena^ consilia, quae poetam 
excludi vult, non in Propertii domo dari potuerunt. Unde 
fit verisimile Cynthiam non semper cum Propertio vixisse, 
sed saepius, ut liberior foret, suam alibi, probabili modo 
in Suburano vico (7, jj) habuisse domum, non ut illum 
modo decantatum praetorem, cujus titulo nobis aures 
obtundunt, reciperet^ sed alium quoque quemvis beatum 
amatorem ; illud tamen vitae genus inter eos intercessisse^ 
ut uterque in alterius domo se in sua ipsius domo credere 
posset, exceptis tamen temporibus, quibus Cynthia niriiis 
fideliter lenae consilia sequebatur. Puto taH tempore Cyn- 
thiam decessisse, id est, cum poeta non reciperetur; sic 
eam vilibus obsequiis fuisse sepultam ; poetam vero pos- 
terius eius servos et servas in suam domum, iUis bene 
notam, deportavisse, ut novae dominae, quam sibi interdum 
comparaverat, servirent. Qjiiae de veneno sibi dato Cynthia 
mortua dicit (j, /6), nihili facio (nam de veneno nimis 
sa^pe fit mentio, cf. II, 32, ;27, et veneficium locus quidam 
communis fuisse videtur). 

Qjaae post Cynthiae mortem evenerint, utrum in aula 
poetac lectus genialis fuerit, an caelebs obduratus mortem 
obierit, neque ego novi, neque alii, qui incerta de Passenno 
Pauio (Plin. Min., VI, 15 ; IX, 22) somniaverunt. 

Ut meam sententiam paucis verbis complectar, puto 
Cynthiam, cum iam vivo marito plus quam libero modo 
vixisset, paulatim, postquam eam poeta amare cceperat, in 
meretricis vitam esse delapsam ; aliquem tamen primi 

libri tempore modum tenuisse ; mox, refractis carceribus, 
in summa licentia esse debacchatam ; poetam vero, primo 
his vitiis vehementer afFectum, utpote qui eam sincero 
corde amaret, postquam in secundo libro sua gaudia et 
suos dolores cecinisset, ad placidiorem animi statum tertii 
libri tempore devenisse, frequentius tamen cum Cynthia 
fuisse, ita ut quo artius vi consuetudinis vinculum fieret, 
eo liberior et vita et sensu uterque esset ; et, mortua 
demurri Cynthia, pristinum amorem aliquantulum in animo 
poetae revixisse. Ceteroqui ille poetas animus iamdiu liber 
erat, et ad alia se verterat. Propertius aliquot annos post 
Cynthiam, paulo post annum 738/16 videtur decessisse. 

CAPUT IV 



DE ARGUMENTIS 



Cum res ad puellam amatam, ad tempus, in quo amores 
contineantur, et ad ipsam amorum naturam pertinentes 
exposuerimus,ad altefam iam opusculi nostri partem acceden- 
dum, et omni vi nitendum ut Propertianae poeseos genus, leges 
et dotes in lucem proferamus. Atque nobis hanc qua^stionem 
multiplicem, et plures in se gravissimas quaestiones continen- 
tem intuentibus, ante omnia placuit de argumentis dicere ; 
primum, ut ostenderemus poetam amatoriis scriptoribus 
optimo iure adnumeratum non amoreni semper uno eodem- 
que modo cecinisse ; deinde ut videremus, cum saepius in 
rebus non amatoriis versatus sit, quatenus aliis argumentis 
par evadere valuerit. Etenim in propatulo est poetam, qui 
puellam sibi ingenium facere dixerit, in primis amatoriis 
argumentis incubuisse. Praeterea est probabile, eum pro 
temporibus et amoris vehementia illa argumenta variis modis 
tractavisse. Deinde si reputaveris amoris, sicut omnium 
humanorum, fluxam esse naturam, quis mirabitur Proper- 
tium, ardore iam refrigescente et in consuetudinem verso. 

et hortantibus amicis, alia neque ad amorem spectantia 
elegiaco metro condidisse ? Haec varia argumentorum genera 
distinguere, et videre, quem in quoque libro quodque genus 
teneat locum, nobis nunc in animo est. 

lam in primo libro, quem separatim fuisse editum constat, 
unice amatoriae elegiae insunt, exceptis duabus extremis, de 
quibus modo sumus locuturi ; et eam fuisse causam iam 
diximus, curpoeta elegiam II, 31, anno 726/28 scriptam, non 
in illum primum librum receperit. Elegiam I. 22 ea de 
causa primo libro fuisse insertam apparet ut, more poetarum, 
lectorem Propertius suam patriam disceret ; elegiam vero 
21 additam fuisse ad iilustrandos versus 6-5 sequentis eiegiae 
(quod vidit Brandtius, p. 32). Restant elegiae viginti, unice 
amatoriae, quae tamen non sunt inter se confundendae. 

Etenim elegiae sex ad Cynthiam ipsam missae sunt (vide 
ceterum quae Scharfius p. 1 1-43 de argumentis scripserit), scil. 
2,8, II, 15, 17, 19. Octo, quamvis non ad puellam ipsam 
missae fuerint, tamen in puella et amore poetae versantur, 
scil. I, 3, 4, 5, 6, 12, 14, 18 (e quibus i, 6, 14 ad Tullum 
missae sunt, 4 ad Bassunfi, 3 ad Gallum, 12 ad amicum quem- 
cumque, 3 et 18 poetam inducunt secum loquentem). Sunt 
igitur 14 elegiae aperte de poetae amoribus tractantes. 

lam supersunt tantum sexelegiae, scil. 7, 9, 10, 13, 16, 20, 
e quibus iam indicavimus, Herzbergum, Knauthium (p. 8) et 
Scharfium(p. i3)secuti, elegiam 16, in qua ianua loquitur, 
ad poetae amorem esse referendam, cum elegiae materia non 
ficta, sed vera habendasit. Suntigitur non iam 14, verum 15 
elegiae ad Propertii amores spectantes. E quinque, quae 
restant, elegiis, 10 et i3,adGaIIum missae, in Galli amoribus 
versantur, ita tamen ut poeta amicum alloquens se ipsum 
respiciat, et in illa Gallum doceat, quae se Cynthia docuerit 

(vide finem), in hac suam condicionem miseram cum felici 
Galli condicione conferat (vv. 1-2), et, quanquam maestus sit, 
laetetur amicum Cynthiae obsidionem omississe (sic enim v. 
}4 interpretor), Qjiae de carmine 20 Scharfius dicit (p. 14), 
illud cum poetae amoris wndicione esse conexum, et Gal- 
lum ut prospiciat amoribus suis ea de causa admoneri a 
Propertio, quia poeta sua imprudentia in amore damnum 
fecisset,quanquam vera esse possunt,tamen mihi quidem non 
certa sunt, et aliud ex illa elegia elicio : nempe poetam illo 
tempore satis liberum habuisse animum, ut non semper 
se suosque amores intueretur, sed, data occasione, 
amicos quoque (quod ceteroqui 10 et 13 probant) curare 
posset, et merae poesi inservire. lam elegiae 7 et 9 (ad Ponti- 
cum scriptae),et illam opinionem confirmant, et aperte osten- 
dunt ita sensum amatorium id temporis in Propertii animo 
regnavisse, ut poetam suae poeticae facultatis conscium esse 
sineret.Revocata elegiall,3 i,quamante grimum librum scrip- 
tam fuisse diximus, et perpensis his nuperrime examinatis 
carminibus,praeterea considerato elegiarum quae adCynthiam 
missae fuerunt vel de Cynthia loquuntur numero, veram illo 
primi Ubri scripti temporePropertii effigiem nobis antc oculos 
reponere possumus. Qjjanquam certum est iam tum poetam 
ardenti amore flagravisse, ita tamen amor in eius pectus 
penetraverat, ut illud non totum invaderet ; ut, vi poetica 
excitata, non iliam suo insano vertice contorqueEet ; ut 
amator sui tamen et aliorum conscius poeta et suarum 
virium compos esset ; et ea de causa suo amore superbiret, 
quod iuvenum ardoris magnus poeta esse posset (7, 24). Hoc 
tam felix aequiiibrium, cui forma quasi perfecta primi libri 
elegiarum debetur, in secundo et tertio libro sic rumpetur, 
ut in illo amator, in hoc poeta dominetur. 

De secundo libro locuturis pauca prasfanda sunt. Constat 
illum librum non mediocriter depravatum ad nos pervenisse, 
praecipue ad finem secundi libri Lachnianniani, et circa 
elegiam 23, neque raro etiam alibi nodos, qui alterum 
Alexandrum vel potius QEdipum reposcerent, occurrere; 
ut in elegiis haud sine causa vexatis non semper inter 
viros doctos de numero ipso elegiarum constet, qui 
nonnuUas efegias modo iure modo iniuria in duas vel tres 
resecaverint. Pr^esenti loco non vulgata solum numeratione, 
quam utique tenendam censemus, sed vulgato quoque 
numero elegiarum, nempe 34, utemur. 

Ex his 34 elegiis nemo mirabitur multo maiorem partem 
vel ad Cynthiam fuisse missas, vel de Cynthia agere, cum in 
memoriam revoc^verit, quod superiori capite diximus, non 
alio tempore poetam magis Cynthiae amore fuisse irretitum. 
Sed haud semper planum est, ob elegiarum pravum statum, 
absolute definire quot ad Cynthiam, quot de Cynthia 
elegiae scriptas sint. Nam notum est (quod Herzbergus 
QjLiasst. p. 115 animadverterat) Propertium in una elegia non 
semper unam eandemque personam alloqui. Ex. g. in elegia 
II, 8, quas est epistula ad amicum scripta, subito poeta cum 
Cynthia iurgatur (v. jj), mox, postquam v. /7 ipse secum 
locutus est, V. 2j repente aemulum suuni petit. Haud ignoro 
illam interpretationem elegia^, quam dedit Herzbergus, non 
ab omflibus accipi, et elegiam, de qua agitur. ob eam causam 
vel in duas fuisse divisam, vel numerosis astericis apud ali- 
quos editores lacunarum signa praebere. Sed cum traditum 
elegiarum numerum hoc loco servare mihi proponam, consi- 
deres velim nos aegre terram rimari debuisse, et saepius 
ha^sisse in carminibus uni vel alteri gregi adnumcrandis. 

Ad Cynthiam missae sunt elegia} 5, 6, 7, 9, 11, 15, 16, 18, 

19,20, 21,26, 29, 32, 33,idest quindecim eiegiae. De Cynthia 
tractant i, 2, 3, 4, 8, 13, 14, 17, 24, 25, 28, 30, 34, id est tre- 
decim elegiae; quod octo et viginti elegias efficit ad Cynthiam 
spectantes. Restant sex elegi^, e quibus duae, 22 et 23, de 
Propertio alias puellas quaerente-, duae, 27 et 12, de rebus 
amatoriis generali modo tractant, ita tamen ut in his quatuor 
poeta ad suam condicionem et ad puellam amatam respiciat. 
Ut omnia complectar, duo et triginta in illo libro amatoriae 
elegia^ insunt. Dua^ tantum, scil. 10 et 31, res ab amore 
alienas inducunt. 

De amatoriis secundi libri carminibus paulo uberius 
dicendum, ut eorum veram naturam indicemus. Persuasum 
habeo poetam ea non moderata et aliquatenus placida arte 
composuisse, quae in primo libro praevaluerat, et scriptoris 
artificio sensuum vehementiam nocuisse ; deinde, cum in 
nonnullis laxam solutamque, ut putabant, exeuntis Romanae 
aetatis grammatici vel ineuntis medii aevi librarii composi- 
tionem, simul et transitionum penuriam repperissent. eos 
vitiis, quae in animo suo amplificabant, medelas afferre 
voluisse ; inde haec iam per se non ita facilia carmina plus 
detrimenti quam auxilii accepisse. Nam certe nonnulJa non a 
poeta hanc horrendam formam receperunt, qua ad nos perve- 
nerunt. Veri igitur simillimum est non transitionum modo 
defectum, sed pravam quoque compositionem partim poste- 
rioribus manibus deberi ; eas vero depravationes, qu^ ex 
versuum transpositionibus , particularum mutationibus , 
resectionibus, emendationibus, uno verbo omnis generis 
interpolationibus constiterunt, in primis ex incerta et desul- 
toriapoetae in hoclibro ratione originem duxisse, qu^ ipsa 
ad affectuum violentiam sit referenda; sic iam primis post 
Christum natum, sa^culis corruptas has elegias corruptiores 

ad archetypum devenisse, et illas natas esse pravarum 
lectionum series, in quibus explicandis iam permulti frustra 
desudaverint. Nam quod vult Marxius (p. 83), huius libri 
carmina post poetae mortem ab amicis vel posteris collecta 
et edita esse, parum probabile est, cum non tam superbe de 
se initio tertii libri poeta loqui potuisset, nisi maiore carmi- 
num numero edito, quam primi libri carminum numerus est, 
fretus . 

Ceterum, ne ultra praesentis commentationis terminos 
excedamus, nobis persuasum est nimium amorem, inter 
summa gaudia et amaras desperationes iactatum, his carmi- 
nibus amatoriis nocuisse, neque iis modo ubi violenti animi 
motus deprehenduntur, sed etiam aliis, et poetam non iam 
sui compotem non suae artis etiam compotem fuisse. Nam in 
extremis libri elegiis, ubi Propertium resipuisse vidimus, 
nonnulla vitia reperire est, et in universum hunc librum, 
quamvis fortasse delicato palato suavissime sapiat, ceteris, 
quod ad poeticam architectonicen attinet, inferiorem decla- 
rare possumus. 

Rem tamen falso acciperet qui, poetam id temporis suae 
artis non itacompotem fuisse affirmans, illum proprii ingenii 
non conscium fuisse asseveraret. Certum est contra, ex variis 
huius libri locis(7, 18 ; 20, 21-22; 24, 2-2), eum, editoMono- 
biblo, in ora hominum venisse, ut Maecenas, cum eum verisi- 
miiiter per TuUum novisset, illum suae poetarum cohorti 
adiungere vellet, nec imparem Augustese laudi celebrandae 
iudicaret; poetam vero, cum e prospero eventu veram sui 
ingenii naturam se dignoscere putaret, non ab amatoriis 
argumentis recedere voluisse. Quodapparet ex elegiis i, 12, 
34 simul consideratis. Nanii cum prima elegia se, puellae 
canendae unice deditum, non heroas manus in arma ducere 

posse dicat (v. i5), in trigesima quarta Vergilium hoc opus, 
quod a se reposcerent, sibi sumpsisse declaret, duodecima 
dicit, si ipse ab Amore perditus fuerit, neminem fore qui 
argumenta amatoria convenienter cantet, v. 21-22: 

Qjuam si perdideris, quis erit qui talia cantet? 
(Haec mea Musa levis gloria magna tua est). 

Constat igitur Propertium secundi libri tempore et heroica 
argumenta respuisse et sibi in poetis elegiacis non humilem 
iocum tribuisse. 

Restat ut dicamus cur nihiiominus carmina 10 et 31 in 
secundo libro reperiantur. Nemo sine aliquo suae libertatis 
damno in magnorum commercium venit. Tu, in amicitiam 
regum receptus, te iiberum esse credis, et tuo arbitrio agere. 
Nonnunquam tamen rationem reddere debes, cur sic agas 
(quod elegiae i et 34 testantur); tamen tibi aliquo modo 
aliorum benevolentia rependenda est ; quod sensit Propertius 
qui prima elegia dicit se, si epica iuga attingere posset, non 
antiqua argumenta, sed Augusti et Maecenatis facta esse cele- 
braturum (^iy-)S). lam iusta causa erat cur epistulam anno 
726/28 scriptam (el. 3 1) suis scriptis insereret. Quis praeterea 
miretur eum aliqua Cynthiae culpa in desperationem versum 
aliquotiens mente agitavisse amicorum hortationibus obtem- 
perare?Nam e tali animi statu elegiam decimam esse ortam, 
consideratis versu 8 (Bella canam, quando scripta puella mea 
est) et elegiae 1 1 vicinitate, quis neget? sed si parvulum in illo 
secundo libro non amatoriorum argumentorum numerum 
observaveris, non fieri potest quin nobis concedas illam, de 
qua agitur, decimam elegiam falso a Lachmanno suo tertio 
libro fuisse praepositam. Si secundus liber in duos resecandus 

est, ab elegia 12 incipit, et accurate scripta, et maestum, aliquo 
tamen modo placidum animi statum exprimente, qui cum 
extremis tertii libri Lachmanniani elegiis quadrat (nam elegiae 
in capite libri cuiusdam positae haud raro inter extremas 
compositae sunt). 

lam e secundo procelloso et Cynthia pleno Ubro ad tertium 
venimus, ubi et amor remissior est, et Cynthias minus 
spatium assignatur. Nam cum plures elegiae non amatorias 
insunt, tum amatoria carmina, quae pauciora quam in praece- 
dentibus libris occurrunt, haud raro praeterea plane differen- 
tem naturam praebent. Quod tibi statim se offeret, si tertii 
Ubri prooemium cum primi et secundi libri prooemiis compa- 
raveris. Etenim cum I, i Propertius de sua desperatione 
tantumloquatur; II, i quaeque Cynthia fecerit suas poeseos 
solos fontesesse profiteatur, ut in animo eius tyrannico modo 
dominari amicam luce clarius videamus ; (cum praeterea II, 
12, quam elegiam forsitan novo libro praepositam fuisse 
diximus, ab Amore in universum loqui orsus mox ad se et 
suae puellae lumina nigra redeat); in III, i contra de se 
tantum et suo poetico merito dicit, et uno versiculo frigide 
Cynthiam attingit (v. 40) : 

Gaudeat in solito tacta puella sono, 

ut sentias illo tempore poetam, suarum virium conscium, 
amatorem, ut ita dicam, in suam ditionem redegisse, non ut 
amator perfecte in obscurum detruderetur, sed ut poetae 
ingenio inservire deberet. 

lam enumeremus quot in illo libro elegiae aniorem spirent, 
quot elegiacum poetam suae artis conscium redoleant, quot 
absolute ab amore aHenae sint. 

Ad Cynthiam missae sunt elegiae 15, 19, 20, et 24 ubi illi 
poeta valedicit. De Cynthia paulo uberius agunt eiegias 6, 8, 
10, II, 16, 17, 21. Confitendum est tamen in carmine 11 
poetam a Cynthi^ potentia orsum mox in unam Cleopatram 
invehi, ut in ambiguo sit quis verus Propertii finis fuerit, 
utrum in amore versetur elegia, an illade feminarum potentia 
exempla poeta congesserit ut pistrinae illi caudae, quae de 
Cleopatra agit et vera elegia esse videtur, caput quoddam 
praefigeret. lam elegiam 17, ubi poeta Bacchum orat, utsuis 
curis medicinam mero afferat, Propertius verisimiliter scripsit 
ut suas in dithyrambo vires experiretur. 

Veniamus ad alias elegias in quibus, quamvis res in 
universiim amatoriae tractentur, tamen magis poetam elegia- 
cum de sua materia disserentem quam turbatum amatorem 
deprehendas. Septem huiuscemodi elegias habemus, nempe : 
I et 2, quas Muretus et Scaliger iunxerunt; 3, 3 (ubi Proper- 
tius profitetur se, praesenti tempore in elegia versatum, pro- 
vectiore aetate naturae leges esse celebraturum) ; 13 et 14, ubi 
Romanarum feminarum mores antiquis vel Spartanis mori- 
busopponit; et 23, ubi de suis deperditis tabellis queritur, 
qua^ puellas placare noverant. 

lam restant sex elegiae ab amore plane alienae, scil : 4, 
ubi tamen de carae puellae sinu noster loquitur , sed 
quas praecipue Caesaris armis fausta omina canit ; 7 (de 
Paeto mortuo ) ; 9 , ubi materiam iam II , i tractatam 
incudi reddit ; 12 (ad Postumum de eius uxore) ; 18 (de 
Marcelli morte), et 22 (ad TuIIum de eius in longinquis 
regionibus mora). Tria igitur carmina (7, 12, 22) amicum 
amicos curantem, tria (4, 9, 18) poetam Mascenatis gregi 
adscriptum significant, quibus novissime citatis forsitan 
carmen 11 addendum est. 

Qjuod si nunc hos varios numeros consideraverimus, ex 
argumentis tractatis elucebit poetam illo tempore non iam 
in Cynthia fuisse deperditum, sed liberiore animo sua 
carmina scripsisse, ut non suam tantum condicionem res- 
piceret, sed res amatorias generali modo et quasi de superiore 
loco intueretur ; simul illum magis sui poetici ingenii fuisse 
conscium et sibi aliquo modo elegiae principatum detulisse ; 
praeterea paulatim, prout a Cynthia recederet, etiam rerum 
amoris terminos esse transgressum, ut et amicis, et patrise 
laudi inserviret. Qjua} certa indicia et paucitatis amatoriarum 
elegiarum in quarto libro rationem reddunt, et contra eos 
faciunt, qui ea de causa hunc extremum Propertii librorum 
ab illo abiudicare voluerunt. 

Qiiartum illum librum paucis absolvi licebit. Undecim 
elegiae insunt (nam de prima in duas divisa iam sumus 
locuturi). Ex his 1 1 elegiis tres tantum, iam supra excussae, 
ad Cynthiam spectant, nempe 5, 7, 8. 

Ex octo, quae restant, elegiis, primum el. 3 et 11 consi- 
deremus, quas, quanquam poetam amantem non inducunt, 
tamen verum amorem spirant, et cum nonnulHs praecedentis 
libri carminibus comparari possunt. Nam elegia 3 elegiae III, 
12 similis est, cum in utraque de uxore a marito stipendia 
merente derelicta agatur. Ea tamen differentia inest, quod in 
III, 12 poeta maritum alloquitur, in IV, 3 uxorem loquentem 
simulat. Ceterum ex argumentorum simiHtudine quidam 
coUegerunt easdem personas designari, quod Luetiohanne^ 
(p. 36) neque evinci neque infringi posse declarat. Certum 
est tamen veras et vivas personas significari, ex quo apparet, 
quod Luetiohannes vidit, eos paulum a vero aberrare, qui 
eam elegiam primum exemplum esse volunt epistularum, 
quas Ovidius ab heroinis scriptas simulavit. lam elegiam 11, 

vulgo Gornelias epicedium et a Koppiersio, teste Bootio 
(Bijdrage tot de kritiek en verklaring van Propertiuslaatste 
elegie, Amsterdam, 1864, p. i) elegiarum latinarunl reginam 
appellatam (de koningin), iure Scharfius (p. 32) confert 
cum III, 7 et III, 18 ubi de P^ti et Marcelli morte agitur. 
Fatendum tamen in epicedio Corneliae, in qua Cornelia 
mortua maritum alloquitur, cum forttiam, tum sensus valde 
praestare, et cum idem de IV, 3 cum III, 12 coUata dicere 
possimus, in aperto est poetam in his argumentis, ubi de aliis 
agitur, paulatim profecisse. 

Restant sex elegiae, nempe i, 2, 4, 6, 9, 10. De prima iure 
Luetiohannes (p. 47) dixit iilam periegesi Urbis Romae, quam 
scripturus erat, poetam prooemii loco praeposuisse. Alteram 
huius elegiae partem (vv. yi-ijd), Plessisius (Propertiana, 
1886) separatam elegiam esse merito affirmat, ita tamen ut e 
prioribus versibus initium ceperit. Ad illam periegesin (non 
fastos, ut Lachmanno placuit, aut potestatis Romanae Ori- 
gines, ut Herzbergo, i, 69 

Sacra diesque canani et cognomina prisca locorum) 

pertinent elegiae 2 (Vertumnus), 4 (Tarpeia), 9 (de Hercule), 
10 (Jupiter Feretrius). Nam in unaquaque harum quattuor 
elegiarum causasafFert unde loci aut numina nomen duxerint. 
Haspaucain se haberequibus admirationem moveant (excepta 
fortasse Tarpeia) cum Plessisio (Etudes critiques, p. 297) 
fateor, neque credibile est poetae gloriam per talia carmina ad 
hibernos Borysthenidas pervenire potuisse (unde quidam 
faiso^ nam metricae causae obstant, haec carmina Propertii 
adulescentiae tribuerunt). Contra elegia i^ valde laudanda 
est, et elegiae 6, qua^ per se stat et Actiacam victoriam 

celebrat, sed anno. tantum 738/16 scripta est, neque maiestas 
neque vis quaedam desunt. 

Qwod si nunc ante oculos varia a Propertio tractata argu- 
menta proposuerimus, iam aliquam poetae effigiem delineare 
poterimus. Vere elegiacum sensum habebat, quippe qui non 
modo sentire, sed suos interiores motus mentis oculis videre 
posset, et illi satis amplam materiam Cynthia suppeditavit. 
Eius tamen poetico ingenio aliquo tempore ipsa vehementia 
amoris nocuit, ita tamen ut ubique eius ignibus incalescas, et 
non sine causa sibi ipse palmam elegiae tribuit. Ei tamen 
subHmior animus erat quam ut in se semper converteretur. 
Nam et aliorum amores suaviter et elate cecinit, et quoties- 
cumque de Roma dixit, Romana maiestas in eo spiravit, neque 
impar his civiUbus argumentis, quas modo deUbavit, evadere 
potuisset. Sed in unice antiquis argumentis tempus, me 
quidem iudice, etoleum perdidisset. 



CAPUT V 



DE INVENTIONE 



CAPUT V 



DE INVENTIONE 



Cum de argumentis dixerimus, et exposuerimus quibus 
in rebus singulae elegiae versentur, restat ut earum materiam 
introspiciamus et sententias ex quibus constent paulo accu- 
ratius persequamur ; ut e nostra commentatione appareat 
quid sibi, quid aliis debeat poeta ; quid ex animi sui latebris 
deprompserit, quid ab externis exemplaribus sit mutuatus, 
Atque nobis hanc quaestionem tractaturis visum est de priore 
parte brevius, utpote quae antecedentibus capitibus aliquo 
modo delibata sit, de altera vero aleae pleniore, cum non 
raro fontes delitescant, paulo uberius dicere. 

Ante omnia ex omnibus, quae supra dicta sunt, apparet 
verum fuisse poetae amorem, Cynthiam certam quandam 
fuisse feminam, quam Propertius deperdite amaverit, 
neque illum fictae puellae amore, multorum more, frigide 
flagravisse, ut in fictis rebus poetice lasciviret. Totum 
opus verum animum redolet et veros sensus in lucem 
profert. Hanc certo certiorem opinionem, sine qua supe- 
riora capita nullius pretii essent, non hoc loco recantare- 
mus, nisi qui fuissent, ex. g. Faltinus (progr. gymn. 

Eisenberg, 1876), qui audacter negarent' Propertium, 
praecipue in suo amore describendo, veros eventus aut 
veros animi afFectus adumbrasse. Pro demonstrato ergo 
et certo habemus Propertii carminibus veras res, veros 
sensus subesse. 

QjLiae si ita sunt, non mirum erit plerasque iiiius 
elegias ex iis certis eventibus fuisse ortas, ita ut primam 
iiiarum elegiarum materiam, et quasi fundamentum, res 
definitae suppeditaverint. Et revera permuita facta apud 
Propertium invenimus, e quibus priora capita defluxerunt. 
Cynthiam non nube obvolutam, sed in clara luce vide- 
mus ; eius ingenium et mores novimus ; neque amo- 
rum decursum et naturam ignoramus, et, poeta duce, 
eius vitam et amores evolvere potuimus. De carminibus 
non absolute Cynthiacis, ex. g. his quae ad Maecenatem 
missa sunt, vel non amatbriis, ex. g. carmine de Mar- 
celli morte, tacemus, cum certum sit vera facta his 
elegiis subesse. Ergo positum sit veras res in plerisque 
Propertianis carminibus contineri , quas ille dignas quae 
celebrarentur iudicaverit; ex his veris rebus pleraque esse 
orta, et in his poetam suae inventioni firmum fundamentum 
habuisse. Nam si eos, qui mera facta referunt, versus consi- 
deraveris, non contemnendum numerum invenies. 

Sed, ne diutius in quaestione per se clara commoremur, 
iam dicamus Propertium ea facta, quae suis carminibus 
primam materiam praebuerint, non nude exposuisse, ne 
epico quidem modo, ubi poeta in materia dominari vide- 
tur ; sed elegiaco more aflfectus, qui his factis in ipsius 
animo excitarentur, addidisse, et inde facta novum pre- 
tium cepisse quod ubique ad poetam referrentur. Hoc 
duobus modis, ut par est apud elegiacos, fieri solet. Aut 

poeta, in se ipsum conversus, quid e narratis factis sibi 
defluat ostendit, ut eum modo laetitia eiatum et inflatum, 
modo maerore confectum et futurae mortis cogitationem 
versantem videamus ; aut, sua cum aliorum amatorum 
condicione collata, res amoris in universum contuetur. 
At, dicet aliquis, ea non Propertii propria sunt, sed 
unicuique elegiaco poetae conveniunt. Fatemur, sed nobis 
supra demonstrasse videmur poetam sua condicione pecu- 
iiari modo fuisse perturbatum, ut vere suum animum in 
carmina eifudisse dici possit. Qjais lector, hanc veterem et 
novam infelicis amoris historiam evolvens, non cum ipso 
poeta commovetur ? QjLiis Romanum poetam iegens non in 
eius opere aiiquas suae vel aequalium vitae particulas vivis 
coloribus depictas deprehendit ? Haec omnia vera sunt, quia 
humana, et humana quia ab homine ipso, id est ab imo 
eius pectoris recessu eruperunt. Originem ergo Propertianae 
poeseos Propertium ipsum^ declaramus, et antequam quid 
suae arti debuerit inquiramus, illud liquida voce profiteamur, 
eum nulli magis quam sibi debuisse. 

Haec sola, quae diximus, nempe aliquorum eventuum 
vivida narratio, et motus animi, qui ex his defluunt, ut 
poeta modo suam, modo omnium amantium condicionem 
respiciat et queratur, bene tractata ad poetam efficiendum 
satis essent. Sed alia sunt, quae apud Propertium inve- 
nimus. Primum, ceteroqui ' morem plurimorum secutus, 
ut res melius illustret, eas cum his rebus, quas nobis 
natura praebet, aliquando confert. Ex. g. ad amicae pulchri- 
tudinem illustrandam scribit II, 3, 11-12 

Ut Maeotica nix minio si certet Hibero 
Utque rosae puro lacte natant folia. 

Ut se suum amorem non alio transferre posse significet (II, 
15) quattuor versibus (^}i-}4) dicit hoc non nisi post eversas 
natur^ leges eventurum. Vide quoque versus 51-52^ et 
passim. — Nonnunquam his e natura petitis exempiis utitur 
non ut res vividius illustret, sed ut nova ad suam sententiam 
probandam argumenta proferat, ex. g. II, 5, i()-20, ubi suaiii 
amicam commonefacit, ne sua ipsius lenitate abutatur : 

Non solum taurus ferit uncis cornibus hostem, 
Verum etiam instanti laesa repugnat ovis. 

Cum Cynthiam (I, 2) vituperat nimio vestitui indulgentem, 
plura argumenta alFert e natura petita, quae artem nihil 
nddere, immo pierumque nocere demonstrent (vv. 9-/4). 
Huiusmodi exempla passim inspersa invenies, unde iudi- 
care potes iiium naturae rerum sensum, quo Tibulius 
effloruit, non a Propertio alienum fuisse. 

Sed ea, ut diximus, passim et parce inspersa sunt, neque 
numero exemplorum sunt comparanda, quae poeta e veteribus 
mythologiae fabulis, vel ad iliustrandas, vel ad probandas suas 
sententias hausit. Indici nominum, quem Luc. Muellerus suae 
editioni addidit, undecim paginae necessariae fuerunt. Pro- 
pertii carmina non nisi ab antiquarum fabularum peritis legi 
possunt. Huius scientiae tirones lente progrediuntur, doctorum 
adnotationibus velut adminiculis nitentes. Fueruntetiam qui 
cum Herzbergo contenderent poetam non soium gravi 
doctrinae mole oneratum incedere, sed etiam consilio usum 
remotas et obscuras fabulas esse secutum, et neglegenter 
diversa promiscuisse. Contra quos Hauptius (Opusc, II, p.6o) 
et Kar. Weberus (Quaest. Prop., p. 25) dixerunt. Sed certum 
est tantam mythologicae scientiae congeriem apud paucos 

inveniri, unde orta est illa opinio quae nostrum Graecis poetis 
adnumerat. Unum e sescentis exemplum afferam : ut indicet 
quanta gaudia felici nocte coUegerit, quattuor exemplis utitur, 
ut octo versibus elegia incipiens stare videatur (II, 14, /-5) : 

Non ita Dardanio gavisus Atrida triumpho est, 

Cum caderent magnae Laomedontis opes, 
Nec sic errore exacto l*etatus Ulixes, 

Cum tetigit carae litora Dulichia^, 
Nec sic Electra, salvum cum aspexit Orestem, 

Cuius falsa tenens fleverat ossa sinu, 
Nec sic incolumem Minois Thesea vidit, 

Daedalium iino cum duce rexit iter ; 
Quanta ego etc. 

Post tot ac tam clara exempla, nemo mehercule quale eius 
fuerit gaudium ignorabit ! Nonnunquam haec e mythologia 
deprompta exempia usurpat ut suam sententiam corroboret, 
Ex. g. II, 28, 17-24 lo, Ino, Andromede et CaUisto ostendunt 
saepe vexatae vita^ pericula feUciore sorte finiri, Ceterum, ut 
stipra diximus, ad rem, qua^ sponte legentibus occurrat, pro- 
bandam e pleno et abundanti fonte haurire iiceret, 

Restat ut huius tantae, et, ut aperte dicamus, aliquotiens 
fastidiosae scientiae rationem reddamus. Certe dici potest nos 
recentiores de antiquo poeta male iudicare, si in eum inveha- 
mur, quod iis exemplis usus fuerit, quae suae astatis hominibus 
nota et quodammodo trita essent. Sed haec est falsa quaestio- 
nis positio. Ceteri fere poetae talibus fabulis usi sunt ; usitata 
ad hoc eruditio sufficiebat, qua cum unusquisque poeta, tum 
unusquisque urbanus lector erat instructus. Quaeritur cur 
Propertius, prse ceteris Romanis, etiam Augusteae aetatis. 

poetis, ita his fabulis usus sit, ut illis abuti videatur ; eas ita 
suis elegiis inseruerit, ut nonnunquam aliis rebus nimis 
exiguum spatium relinquant. Non ultra progredimur ; nam 
veros affectus etiam in hoc tanto scientiae mari supernatare, 

iam diximus. 

• 

Certum est hanc nimiam rerum mythicarum scientiam et 
ostentationem poetarum Alexandrinorum imitationi esse 
adscribendam. Propertius ipse fatetur se Callimachum et 
Philetam esse secutum (III, i, 1-4) : 

Callimachi Manes et Coi sacra Philetae, 
In vestrum, quaeso, me sinite ire nemus. 

Primus ego ingredior puro de fonte sacerdos 
Itala per Graios orgia ferre choros. 

De ultimi versus translatione certant. Hoc tantum dicit 
poeta, se res Romanas, Romana po-Tv^ipia Graeca forma esse 
celebraturum. De Callimacho et Phileta, qui principem in 
schola Alexandrina locum obtinuerant (vide Couatium, De la 
poesie alexandrine, 1882) non praesenti loco disseremus. Hoc 
nobis satis sit illos saepius a poeta designari, nempe Callima- 
chum sexies (II, i, 40 ; II, 3^, )2 ; III, i, / ; III, 9, 4) ; IV, 
I, 64; IV, 6, 4), Philetam quinquies (II, 34, ji; III, i, /; 
III, 3, J2; III, 9, 44; IV, 6, j), ita ut eos duces sibi et 
elegiacis poetis esse profiteatur (nam II, 34,^2 vocesw^et 
injlati iungendae sunt), et se Romanum Callimachum appel- 
lari velit (IV, i, 64}. Nunc de hac certa imitatione viden- 
dum. 

Poeta declarat se primum e puro fonte hausisse (IV, i, ^); 
sed omnes fere poetae idem de suo genere dicunt; et revera 
multos alios invenias, qui illo tempore Alexandrinorum 

imitationi incubuerint. Nam et Catulium et Ovidium, ut de 
minoribus taceamj^muitumiliis debuisse nemo est qui neget, 
ita ut ab iis cum carminum suorum argumenta, tum elocu- 
tionis flores et ipsam metri formam mutuarentur. Nota est 
illa opinio Romanos adhuc aiiquo modo rudes et magnis 
ingeniis exprimendis impares per liumiiiores Alexandrinae 
scholas poetas, velut per gradus quosdam, ad praeclara Graeciae 
nomina accessisse. Credendum igitur hos Alexandrinos 
poetas persaepe id temporis Romanis manibus fuisse tritos, ut 
non modo in elegantioribus circulis laudibus efFerrentur, sed 
etiam in scholis discipulorum admirationi proponerentur, 
unde effluxit illa docta Augusteae aetatis poetarum Roma- 
norum cohors, quae profanum vulgiis oderat, quippe quae 
non usitata doctrina esset instructa. Qjuaerendum quid his 
Alexandrinis magistris noster debuerit. 

Hanc quaestionem intuentibus Propertius ex iis triplici 
modo aes alienum suscepisse videtur. 

lam primum eam ipsam, de qua verba fecimus, exemplorum 
et argumentoruni mythologicorum congeriem longo cum 
Alexandrinis commercio debuit. Illi enim mythorum ^ien- 
tiae erant dediti, et apud eos permagnam veterum fabularum 
notitiam reperire est, ut non raro obscuras magnorum 
scriptorum partes non nisi Alexandrinorum doctrina freti 
explanare valeamus. Inde evenit ut ii, qui Callimachi et 
ceterorum lectioni incubuerant, in vasto et aperto exemplo- 
rum campo versarentur, ut iis ad unamquamque rem nume- 
rosa similia memoria suppeditarentur. Chiis ergo miretur 
varias sententias non in mentem Propertii venisse nisi 
magna exemplorum caterva comitante? Amicam suam flen- 
tem videt ; subito ei abducta Briseis, captiva Andromacha 
occurrunt, et sic scribit (II, 20, 1-2) : 

Quid fles abducta gravius Briseide? Quid fles 
Anxia captiva tristius Andromacha? 

Versibus sequentibus, Cynthiam ponit de stra fraude deos 
fatigantem et querentem amatoris fidem cecidisse; repente ei 
Philomela et Niobe in menlem veniunt (vv. y8): 

Non tam nocturna volucris funesta querela 
Attica Cecropiis obstrepit in foliis, 

Nec tantum Niobae bis sex ad busta superbae 
Soilicito lacrimae defluit a Sipylo. 

(Muellerilectione ulimur). Mox Danaes domui occurrimus, 
ut prior huius elegiae pars e taiibus exemplis constet. Neque 
nego talia exempla apud alios quoque scriptores iiiveniri ; 
sed illa eo modo ad manum habere, ut suas eiegias ad satie- 
tatem refercirent et suo ingenio cohasrere viderentur, assiduus 
tantum poetarum Alexandrinorum lector et imitator poterat. 
Neque exempla modo, sed metaphoras quoque et sententias 
ab 41cxandrinis Propertium esse mutuatum constat (vide 
Malletum, QjLiaestiones Propertianae, Gottingae, 1882, p» 1-33 ; 
et Kirchnerum, De Propertii libro quinto capita sex^ Wismar, 
i88:i, qui de quarto, quinto Lachmanniano, libro tantum egit 
p. 45-85). Nam ea similia quibus ex diverso flumine bibisse 
poetas elegiacos epicosque poeta ait (III, 3, j seq., jrr seq.), 
vel quae artem poeticam aut cum navigatione aut cum equo- 
rum curriculo comparant (III, 3, 22; III, 9, ) seq. et ^j ; II, 10, 
2, etc.) iure Mailetus Graecis, etiam Callimacheis fontibus 
tribuit. Multa alia Malletus affert imitationis Alexandrinae 
vestigia, ex. g. locos ubis poeta dicit Cupidinem in capite 
iuvenis pedes ponere (I, i, 4), amantis pectus innumerabili- 



— 73 — 

bus sagittis esse perfossum (II, 13,1), amantium iusiurandum 
omnino nihil valere (II, 28, 5), faciem puellae amatae cum 
liliis, nive, lacte, rosis comparat (II, 3, 9 seq.), et cetera quae 
post illum enumerare taederet. 

Pauca adicere liceat. Etymologiarum scientiae Alexandrinos 
indulsisse novimus (vide Couatium, De la poisie alexandrine, 
p. 159). Praeter etymologias quarti libri apud Propertium 
Calliopeae etymologiam invenimus (III, 3, j5) : 

Ut reor a facie, Calliopea fuit. 

Ceteroqui falsa etymologia est. Nam Calliopea a vocabulo 
oi^ (vox), non a vocabulo t^i^ (vultus) originem ducit. — Calli- 
machus sua Aetia somnii forma praebuerat (somnia Calli- 
machi, II, 34, ^2). Propertius eum ducem habuisse videtur 
cum III, 3 fingeret se Heliconis in umbra recubantem ab 
Apolline et Calliopea ab epicis argumentis ad elegiaca fuisse 
revocatum. — Philetas suam amicam orabat ut sui etiam post 
mortem non oblivisceretur (Stob. Floril., IV, 129 ; Couat., 
p. 75-76). Haec sententia ter apud Propertium occurrit, 
nempel, 19; II, 13 ; III, 16. Certum est igitur multas meta- 
phoras et sententias Propertium ex Alexandrinis hausisse. 

Ultra aliquando eorum imitatione progressus est. Nam tota 
argumentaex iis desumpsit. Illud cum diversis Alexandrino- 
rum fragmentis, quae supersunt, tum magna ex parte hoc 
facto evincitur, quod Paulus Silentiarius, qui lustiniani tem- 
pore Byzantii carmina elegiaca et multa epigrammata compo- 
suit, nonnunquam eadem argumenta ac Propertius tractavit, 
unde colligi potest, cum trita tantum ab Alexandrinis argu- 
menta in utroque reperiantur, non ea Paulum Silentiarium 
a Propertio esse mutuatum, sed utrumque poetam ex veterio- 

ribus Propertio Graecis auctoribus talia argumenta desump- 
sisse (MalL, p. 56). 

lam in primo libro hae sunt elegiae quibus Alexandrina 
origo tribui potest : 2 , ubi poeta dominam orat ne nimio 
cultu nativam pulchritudinem perdat (Mali., p. 33); 3, ubi 
poeta ebrius ad Cynthiae dormientis lectum accedit (Mali., 
p. 40) ; 16, ubi ianua de dominae turpi vita queritur et amator 
duritiem puella^ amatae fletibus vincere conatur (talia carmina 
irapaxAajcrWjpa vocabantur, Mall.,p. 44); 17, ubi poeta, in vero 
vel ficto itinere, se ipsum incusat quod puellam fugere 
potuerit; 18, ubi amator repudiatus in silvarum solitudinem 
recedit (Mall., p. 46); 19, ubipoetavereturnefortesuuspulvis 
amore puellae vacet (vide supra); 20, ubi de Hyla agitur; quod 
argumentum a Theocrito (Id., 13) et Apollonio Rhodio i, 
1 207-1 272 fuerat tractatum, quamvis Propertius narratiuncu- 
lam, qua Zetes et Calais inducuntur, addiderit. Neque ea sic 
accipi velim ut me dicere putes Propertium omnia ab Alexan- 
drinis deprompsisse. Opinor tantum eum in variis suae ama- 
toriae vitae condicionibus Alexandrinorum operum, quae 
similia tractarent, non fuisse immemorem, et ibi exemplar 
quoddam ad suam materiam tractandam invenisse, ut in 
eius elegiis pars veritas, pars ornamentum esset. 

In secundo libro minorem numerum carminum invenimus 
quae Alexandrinam imitationem redoleant. Haec sunt : 12, ubi 
poeta Amorem depingit, quamvis posteriori parte ad suam 
Cynthiam redeat (Mall., p. 47) ; 29, ubi poeta e convivio 
rediens Amorum turbae minutae occurrit (imitationem tamen 
Alexandrinam ibi plus sentimus quam demonstrare possu- 
mus, vid. MalL, p. 38) ; 30, in hac quoque vexata elegia imi- 
tationem magis suspiceris quam demonstres. 

In tertio libro Alexandrinac imitationi adscribendae sunt : 

1-2, ubi elegiacam artem extollit poeta; 3, ubi se elegiacae 
arti natum esse declarat; 10, ubi de natali Cynthiae agitur; 14 
(de Spartanis virginibus); 15 (de Antiope et Dirce); 17 (de 
Baccho); 19 (de mulierum libidine). Alias etiam citare pos- 
semus elegiiis quae Alexandrinorum imitationem mythologica 
eruditione sapiant; sed hoc loco tantum de his elegiis verba 
facimus, quae ex loco quodam communi ab Alexandrinis saepe 
tractato originem ducere videntur. 

In quarto libro citemus : 3 (Arethusae epistula ad Lycotam 
missa) ubi multa, quamvis de Romanis personis agatur, 
Graecis exemplaribus referenda sunt (non Ovidio, vid. Kir- 
chnerum, cap. vi); 5 (delena, id., ibid.); 7 (Cynthiae umbra, 
Mall., p. 62 ; Kirchner , p. 62 et seq.). — Neque solam hanc 
quarti libri septimam elegiam Graecis exemplaribus noster 
debuit, sed ipsam suorum epicediorum originem. Novimus 
enim talia carmina in favore Alexandrinorum fuisse. Huius 
generis quinque carmina cecinit Propertius, nempe I, 21; III, 
7 et 18 ;IV, 7 et II. Ad hoc, in Propertii epicediis plurima 
Graecae imitationis vestigia invenimus (MalL, p. 57-63). 

Constat igitur non solum magnam rerum mythologicarum 
doctrinam, quam apud Propertium reperimus, sed etiam 
nonnullas metaphoras et sententias, immo non contemnen- 
dum elegiarum ipsarum numerum Alexandrinis poetis ori- 
ginem suam debere ; unde coliigi potest nostrum poetam diu 
ac saepe hos poetas lectitasse, et nocturna diurnaque manu 
esse versatum. 

Ea, quae hucusque diximus, imprimis ad amatorias elegias 
spectant. Mirum fortasse videbitur poetam Alexandrina doc- 
trina tali modo instructum non ea fuisse obrutum. Illum 
felicem eventum eius amoris veritati adscribimus; quod 
demonstrant pauciora Alexandrinae imitationis (exceptis 

6 

tamen e fabula desumptis exemplis) in secundo libro ves- 
tigia, ubi Propertium vioientius fuisse commotum vidimus. 
Ceterorum librorum tempore et veri sensus et imitatio ius- 
tum sibi iocum in opere Propertiano invenerunt, unde 
melius secum cohaerentes et peritiore modo constructae ele- 
giae natae sunt. Nam quamvis a nobis recentioribus ante 
omnia veritas extollatur, etiam arti sua iaus est tribuenda, 
neque iis assentirer qui ob eam Aiexandrinam imitationem 
nostrum despicerent. Adstipulor enim Schulzio, qui (Romis- 
che Elegiker, 3*^ Auflage, Berlin, 1890, p. 105) dicit in 
Propertii carminibus docta exempla sensuum ardorem mode- 
ratiorem simul et elatiorem eflicere (gemassigt und geadeit). 
Et, ut meam sententiam expromam, ibi mihi praecipue Pro- 
pertius praecellere videtur, ubi duae res pari modo coniunctae 
sunt, ex. g. el. II, 12, quam, quamvis in secundo libro conti- 
neatur, placidiore animo scriptam fuisse diximus. Ibi enim 
12 versus poetae Alexandrinorum imitatori, 12 Propertio ipsi 
amanti tribuendi sunt. 

Ut ea, quae ad inventionem spectant, absolvam, pauca 
adicienda sunt qua^ praecipue ad carmina non amatoria perti- 
nent. Cum in quibusdam elegiis de certis personis agatur, 
non mirum erit quaedam harum personarum vita poetae 
fuisse subministrata, ex. g. cum de Marcello (III, 18) dicat : 

Quid genus aut virtus, et q. seq. 

In his carminibus, quae de quibusdam ad Romanam histo- 
riam pertinentibus tractant, certum est Propertium, quamvis 
ad talia argumenta suscipienda a Callimacho duce impulsus 
sit, Romanos fontes exploravisse , praecipue Varronem et 
Livium, quod Tuerkius dernonstravit (De Propertii carmi- 
num, quae pertinent ad antiquitatem Romanam, auctoribus. 

Halis Saxonum, 1885). In his vero elegiis, ubi de suae aetatis 
factis locutus est, ex: g. de Cleopatra vel de rebus ab Augusto 
praeclare gestis, nulli rei magis debuit quam suo patriae 
Romanas amori, quem vivum imo pectore fixum habebat. 

Quod ad alios illius aetatis Romanos poetaspertinet,aliqua 
eTibulIo desumpsit Propertius (vide Marxium, p. 41); finis 
elegiae III, 5 a versu 2^ ad finem certe Vergilio debetur 
(Georg., 11,475-486). Ovidio nihil noster debuit, nisi artem 
metricam perfectiarem ; qui contra furaces manus in opus 
amici natu maioris sine modestia intulit (de hac re vide 
Zingerleium, Ovid und sein Verhaltniss zu den Vorgangern 
und gleichzeitigen rom. Dichtern, Innsbr., 1869-71). Saepe 
tamen similitudo amborum communi fonti, nempe Alexan- 
drino, tribuenda est. 

Si nunc omnes Propertianae poeseos fontes complectemur, 
fatendum erit sibi et suo amori poetam plurima debuisse; 
magnam tamen et gravem eius operis partem Alexandrinae 
origini esse referendam; aliqua illum ex aliis fontibus 
desumpsisse; ita tamen eum has e diversis locis petitas 
materias tractasse, ut primum in plerisque elegiis eius per- 
sona et amor sibi locum vindicarent; ut, etiam in his carmi- 
nibus, quae Alexandrinam imitationem maxime redoleant, 
poeta nonnunquam oneratus, nunquam obrutus videatur; 
ut arti sine iactura naturae suae inservire potuerit. 

Haec varia elementa, e quibus Propertianas eiegias constare 
vidimus, quo modo poeta iunxerit, qua arte in eorum dispo- 
sitione sit usus, nunc disquirendum. De hac re non variae 
modo, sed prorsus diversae et etiam oppositae fuerunt virorum 
doctorum opiniones. Cum enim aiii contenderent perfectum 
elegiarum esse ordinem, ut pleraeque in tres partes dividi 
possent, et in eis strophae et antistrophae, quae sibi responde- 
rent, reperirentur, et uno verbo totam tragicorum chororum 
artem praeberent ; alii contra affirmaverunt compositionis 
artem plane poetae defuisse ; unde varia de poetae emendandi 
ratione fuere iudicia. Illi enim hanc strophicam divisionem, 
quam in elegiis inesse dicebant, cum frequenter in tradito 
versuum ordine non invenirent, transpositionibus, quae 
saepius non intra unius elegias fines continerentur, sed varias 
elegias contaminarent, restituere conati sunt. Hi contra, cum 
poetam componendi artem non habuisse putarent, locos 
apertis vitiis laborantes vel secum constare asseveraverunt, 
vel desultoriae poetae rationi adscripserunt. De his taceo qui 

Scaligeri vestigia secuti usque ad nostrum tempus levioribus 
causis freti ad suum arbitrium elegias susque deque yerte- 
runt, tempora, libros confuderunt. In hoc novum latrocinii 
genus, quod etiam post Lachmannum apud quosdam viguit 
(Gruppium et Caruttium), merito invectus est Plessisius in 
capite, quod de editionibus tractat. 

Atque, ut iam ab initio meam sentenliam cxpromam, ha^ 
diversae de Propertianarum elegiarum compositione opinio- 
nes, quas simul exstare optimo iure mireris, ex eo ortas sunt, 
quod viri docti de.hac quaestione disserentes non eosdem 
libros ante oculos habuerint, ut illi prascipue e primo Hbro, 
hi e secundo sua iudicia deprompserint. 

Etenim, si primum librum consideraveris, omnia fere 
carmina perbene esse composita videbis, et intelleges cur, 
nonnullas Hertzbergi aliquo modo iustas sententias falsum in 
modum amplificantes, Muellenhoffius, Prienus, Drenckhah- 
nius, alii in Propertianis elegiis tripartitam, etiam strophicam 
compositionem reperire voluerint. 

Atque, ut de strophica compositione primum verba faciam, 
tres sunt elegiae quas mihi quidem hanc dispositionem in 
primis praebere videantur, nempe eleg. 13, 6 et 15 ubi 
strophae quattuor, vel sex, vel octo versus continentes cons- 
titui possunt. Sed, ut elegiam 13 primum consideremus, 
stropha^ i (i-^), 2 (j-5), 3 (^-12) satis bene per se stant. Sed 
de strophis 4 et 5 non idem dicipotest; nam initium strophae 
quintae (Et cupere optatis v. 77) aperto modo e fine quartae 
pendet; unde affirmare licet semel saltem poetam legem, 
quam sequi in animo constituisset, violavisse. Ceteroqui, ut 
sincero animo dicamus, strophae 6, 7, 8 et 9 sine difficultate 
constitui possunt. In elegia sexta strophas sex versuum 
invenire valeas. Non enim adversariorum argumenta quoquo 

modo impugnanda sunt. Stropha i : Puella sola me moratur; 
str. 2 : puellae mina}; str. 3 : non mihi tanti Athenae sunt; 
str. 4 : tu tuam militiam subi ; str. 5 : ego meam subibo ; 
str. 6 : memento me duro sidere vivere. In elegia 15 strophae 
octo versuum insunt, nempe i (j-5): Cynthia, lenta in nostro 
timore venis ; 2 et 3 (9-2^) : Non ita aliae puellae egerunt ; 
4 (25-^2) : tu periura, ego fidelis ; 5 (jj-^o) : pudenda est tua 
perfidia. Duo versus restant, qui conclusionem efficiunt : 
NoU blanditiis credere (^41-42). lam primum hos duos 
extremos versus non parem stropham constituere iure mira- 
beris. Ad hoc strophas 2 et 3 inter se iunctae sunt, et male 
intrinsecus constructae. Nam 2 in duas partes cadit, quarum 
una sex versus habet, altera tantum duos (transpositio 
versuum i^-iS nihil ad rem facit) ; stropha 3 sic dividi 
potest: 2, 2, 2, 2 ; ubi non videas cur, si ambas strophas 
simul consideres, in priore unum exemplum sex versibus 
exprimatur, cum illud quattuor exempla binis versibus 
expressa sequantur, quae in ambabus strophis equitent. 
xAddam stropham quintam a quarta non satis sensu novo 
discerni. Reicienda ergo illa strophica divisio, cum in elegiis, 
quae maxime illi videantur accommodatae, saepe claudicet, in 
aUis prorsus falsa sit. Unde vides quid de hac elegiae 8^ 
Heydenreichii (Q.uaestiones Propertianae , Dresdae , 1875, 
p. i9)divisione sitiudicandum, qui praeterea imparesstrophas 
constituere debuit (vide contra Ottium, Die Versumstel- 
lungen bei Properz, Gross-Glogau, 1884, p. 5). 

Firmioribus argumentis nititur tripartita divisio, quippe 
quas satis in rerum natura sit. Rationi enim consentaneum est 
elegias, sicut cetera, et initium et mediam partem et finem 
habere. Sed huic tripartitae divisioni non ubique locus est. 
Nam, ut carmina 21 et 22 nimis brevia omittam, elegia 10 

ex. g. in duas tantum partes dividi potest: i-io, vidi Gallum 
amica fruentem ; ii-jo, consilia poetae. Elegia 7 in quattuor 
partes cadit, nempe 1-4, ^-14, 1^-20, 21-26, ubi tamen, si G. 
Fischeri (De locis quibusdam Prop., Bonnae, 1863) versuum 
2j;'26 transpositionem ante v. rj recipias, tres partes constitui 
possunt, nempe 1-4, ^-14. 2^-26 et /J-24. Elegia sexta magis 
intricata est, cum Propertius modo de se, modo de Tulio 
loquatur, ut strophicam (vide supra), sed non tripartitam 
divisionem admittat. Plurimae ceterum elegiae huic divisioni 
accornmodatae sunt. Nam i in tres partes cadit : j-5, dolore 
afficior; 9-^0, nihil mihi prodest; )i-)S, vos vitate malum. 
2 item in tres partes : 1-6, Qjuid nimio cultui indulges ? ^-26, 
cultus nihil ad augendam pulchritudinem valet; 2y-)2, alias 
dotes habes. Ex his duobus exemplis iam videre potes varias 
elegiarum partes non inter se pares esse. Idem de 4 et 5 dici 
potest, ubi corpus elegiae longe fusius est. In eo enim tantum 
erranttripartita^divisionisdefensores, quodeam ubiqueoccur- 
rere, praeterea in eo quodtrespartcs prope pares habere volunt. 
Octavae elegiae, quam Lipsius iure in duas divisit (vide tamen 
Plessisium, Propertiana) prior pars tres partes habet : (i-5), 
(9-/6), (^iy-^Sy, altera item tres : {^y-jo^, (^ji-^d), {41-46). 
Nam hae sunt sententiae : 8 versus, tu demens proficisci 
potes; 8 vv., votum poetae ne Cynthia proficiscatur ; 10 vv., si 
Cynthia proficiscatur, felici navigatione utatur ; 4 vv., Cynthia 
manet ; 10 vv., cur manserit ; 6 vv., sunt igitur Musae, poetae 
gaudium. Etiam elegiae quae merae narrationes sunt in tres 
partes dividi queunt ; ex. g. 3 sic secari potest : i-io, poetae 
ebrii adventus; ii-jo, poetae erga Cynthiam dormientem 
agendiratio; ji'46, Cynthiae expergefactae querelae. Item 20 
et 16 et exordium etcorpuset conclusionem habent. 

Ultra progressus est Hertzbergus, qui nonnullas elegias in 

minutas partes dividit, et illas per litteras et litterulas dis- 
tinxit. Et certe his subdivisionibus aliquando locus est. Ex. 
g. secundae elegiae altera pars (j'26) quattuor particulas in 
se habet : 1° Veritatis cuiusdam asseverationem (7-5); 
2° exempla e natura ducta {()-i4)\ 3^ exempla mythologica 
{iy22) ; 4° conclusionem huius partis {2$-26). Sed quid 
postea ? Hae particulae nihil probant, nisi poetam sententias, 
afFectus, exempla, quiae in suo animo versentur, non simul 
exprimere posse. Hi igitur ludi, quibus ceteroqui aliorum 
strophica divisio referenda est, otiosis relinquendi sunt. 

Dicamus ergo quod de illo primo libro verum est. Stro- 
phica divisio falsa est. Tripartitie divisioni plerumque est 
locus , non tamen ubique. Ea tamen tripartita divisio 
sequenti modo accipienda est : Poeta suam sententiam 
ponit, de ea disserit, aliquid concludit, nonunquam ita ut 
ad initii sententiam redeat (ex. g. 2 et 5). In media parte 
varii sensus secum pugnant. Compositionis igitur ars non 
poetae defuit ; quod odorati sunt qui de superioribus divisio- 
nibus verba fecerunt. Alterum etiam probaverunt (nam 
errori ipsi sua pars veritatis inest), Propertium non ita suas 
sententias disponere, ut una ex altera nascatur, sed unam- 
•quamque sententiam per se stare et argumenti speciem 
praebere. QiLiae compositio magis oratoris quam poetae est, 
neque mihi errare videretur qui diceret tunc tcmporis poe- 
tam, e rhetorum officinis recentem, oratorias leges aliquo 
modo in sua carmina intulisse. 

Nunc videndum quid de illis sit sentiendum, qui secundo 
libro nitentes compositionis artem poetae abiudicaverint. lam 
omnium prirhum mirum esset poetam, quem plaudendo 
modo componere vidimus, repente hanc artem omnino 
deperdidisse. Et revera in secundo Hbro nonnullae elegiae 

insunt, quae perbene composita iure dixeris, ex. g. 2, 3(excep- 
tis decem extremis versibus), 5, 7 (ubi duo extremi sextae 
elegiae versus in lacuna Muelleri, invitis nonnuUis, recipiendi 
sunt), II, 12, 14 (quae tripartitam divisionem recipit; nam 
Gruppius, qui vv. 11-12 reiciendos censuit [Minos, p. 509, 
vide Weberum, p. 30], aperte erravit, teste primo libro), 15, 16, 
17, 19, 20 etc. Illud tamen fatendum non eundem, atque in 
primo libro, in secundo esse ordinem. Excepta elegia 14 in 
plerisque elegiis hic est ordo, ut ex una sententia altera 
nascatur, ut poeta non, velut orbe perfecto, ad initium redeat, 
sed semper ultra procedat ; ut in fine, quamvis conclusio ab 
initio pendeat, satis procul saepe stet ab initio, ut sententiae 
catenatae, non iam iuxta positae esse videantur. Ex. g., in elegia 
2, versus j-74 a vocabulo /(7aV5 (v. )) pendent, et conclusio 
non de poetae libertate tractat, unde elegia originem cepit 
(v. 7), sed de Cynthia} pulchritudine, quae elegiae corpus 
efficit. Idem dici potest de elegia tertia, versu 44 finita. In 
elegia 5 doctiorem, quam in primo libro, ordinem invenies. 
Hae sunt enim sententiae : Tu vivis aperta nequitia. Ego te 
relinquam, vel potius, si pergis, de te scribam : Cynthia verba 
levis . Naturalis hic ordo est. Poeta primum iratus ultima 
suae puellaeminatur, mox resipiscit,et ad moderatiorem ultio- 
nem recurrit. In 12 arebus amoris in universum considera- 
tis ad se obvio itinere redit. In 1 5 a felici nocte proficiscens ad 
gaudia amoris pergit, ut contrariam viam sequatur, ita 
tamen ut in altera parte non prioris obliviscatur. In 16 a facto 
(praetoris reditu) ad desperationem, iram, minas naturali 
modo progreditur, ut tamen in quibusdam locis vehementer 
affectus proprios casus et generales sententias nimis abrupte 
misceat. Simplex est 19 divisio : Gaudeo quod rura colas ; 
ego quoque rura visitabo. — Ex his variis exemplis colligi 

potest Propertio, in nonmiUis saltem secundi libri elegiis, 
compositionis artem non defuisse ; modo tamen compositio- 
nis liberiore iilum fuisse usum, ut non antea sibi praescripto 
ordini inserviret, sed suas sententias veluti sponte ad metam 
ire sineret. 

Illud tamen non de omnibus huius libri elegiis dici potest. 
Constat in multis ordinem claudicare, nonnunquam ita ut, 
ubi sis et quo eas, non discernere possis. Laxa tantum est 
elegiae i compositio. Sed extremi versus elegiae 3 tam parum 
cum elegia ipsa cohaerent, ut a recentioribus editoribus initio 
quartae positi sint, ubi tamen non optime stant. Elegia 6, 
qualem eam in libris invenimus, non tolerari potest. 8 et 9 
merae versuum farragines sunt. 10 lacuna quadam vel trans- 
positione laborare yidetur (vid. Birtium, Das Ant. Buchw., 
p. 417). 18 quattuor primi versus non bene cum ceteris 
consentiunt. 22 finis, 23, 24 verae interpretatorum cruces 
sunt. 26 duas diversas partes aperte continet. 30 neque intel- 
lecta est, neque, credo, intellegi potest. 34 aperte laxiore 
etiam quam i dispositione laborat. In eis etiam elegiis, quarum 
non mentionem fecimus, saepe sententiarum nexus solvitur. 

His tantis vitiis editores variis modis medelas afFerre conati 
sunt. duidam nonnullas elegias in duas vel tres partes rese- 
caverunt; alii transpositionibus perturbatum sententiarum 
ordinem restituere voluerunt. Alii astericis tantum lacunas 
quibusdam locis exsistere indicaverunt. Qjuidam, ex. g. Baeh- 
rensius, simul his tribus modis sunt usi. 

Primo sanandi modp in nonnullis elegiis locum esse faten- 
dum est. Nam 22^ a 22 iure separaverunt, itidem 24^ a 24, 
et 26^ a 26. Finem 34 ab initio non sine causa separaveris, 
ut non ubique damnanda sit illa ad disiungendum propensio 
(propensity to disjunctiveness) quam Paleyus vituperat (ad 

II, 6). Palmerus quoque in sua editione (Londinii et Dublini, 
1880) ceteroqui valde laudanda, quippe quae ad fidem Neapo- 
litani plurima egregie restituerit, has divisiones maiori ex 
parte reicit. De 8 in duas elegias divisa nihil dicam, cum 
etiam post divisionem piurima obscura et intricata remaneant. 
13 et 28 per litteras tantum dividemJse sunt, necpre plirres 
eiegiae constituendae ; nam de ilHs dici potest quod Plessisius 
(Propertiana) de I, 8 dixit. Etenim tres partes, in quas a ple- 
risque resecatae sunt, aliquo modo inter se cohaerent, et 
magis varia unius afFectus momenta quam varii affectus sunt, 
ut verae trilogiae sint, sicut Ottius de 28 tantum dixit (p. 14). 
Nam in 13, modo versus i^-iS removeris, altera pars (77- 
42) medium iure inter primam et tertiam locum obtinet, 
quippe quae versu vexato 2j (sat mea, sat magna est 
si tres sint pompa libelli) primam partem, in qua de doctae 
Cynthiae puris auribus agitur, in memoriam revocet, et in 
tertiae partis maestis sententiis aptum complementum iussis 
ad pompam poetae pertinentibus, ex quibus constet, inveniat. 
Item in 28 tria momenta, non tres elegias habemus. De vale- 
tudine Cynthiae ubique agitur. Haec est inter tres partes 
differentia, quod in prima (i-i^) poeta causas morbi requirit, 
puellam monet et solatur, in altera extrema timet, in tertia 
de puella servata gaudet, ut iure coicias totam elegiam post 
servatam demum Cynthiam a poeta fuisse scriptam, varia 
aegritudinis Cynthiae momenta contuente (Vide G. G. Ram- 
sayum, Selections from Tibullus and Propertius, Oxford, 
1887, notes, p. 248). 

Certum est igitur has divisiones recentiorum editorum 
nonnullis locis esse recipiendas ; quasdam tamen elegias 
partes tantum varias, sed non varias elegias in se habere; 
has partes igitur variis Htterulis designari posse, sed has partes 

non ad augendum traditum elegiarum numerum valere. 
Ceteroqui, ut desperatas elegias, de quibus supra diximus, 
omittamus, talibus divisionibus non estabutendum. Nam in 
elegia 29, ubi Rossbergus duo carmina constituere voluit 
(Lucubrationes Propertianae, Stade, 1877, p. 17, sqq.), nihil 
est quo ofFendaris, si compositionem solam consideraveris, 
post receptam Heinsii correctionem (voce Hesterna v. / in 
Extrema mutata). 

Transpositionibus frequentius etiam sunt usi. Nam, ut de 
Baehrensianis transpositionibus taceam, quae mihi quidem 
parum feiiciter excogitatae videntur, et de ceteris, qui ante 
Ottium aliquid de aliqua elegia dicendum invenerunt, sola 
Ottiani opuscuU lectio nos docere potest fere omnibus 
elegiis versus inesse, qui alicui non suum locum tenere 
visi sint. Et certe a sexto decimo saecuio bonae transposi- 
tiones inventae sunt. Ne in omnibus vager, sexta elegia ex. 
g. quae, sicut in codicibus legitur, plane toierari non potest, ab 
Heydenreichio primum (Quaest. Prop., Dresdae, 1875, p. n), 
quanquam ipse sua commenta, teste Ottio (p.8), dereiiquerit, 
deinde ab ipso Ottio tolerabili sane modo est restituta. Ross- 
bergi (p. 16) transpositiones in elegia 24^, quas Ottius vitu- 
perat (p. 13), non contemnendae sunt. Idem de multis aliis 
transpositionibus dicas. Ottius etiam desperatas elegias 8 et 9 
transpositionibus suis aliquo modo tolerabiles efficit (p. 9 
et 10). Sed de omnibus his transpositionibus, quamvis saepe 
laudandae iure nominentur, tamen dici potest eas raro certas 
esse, fere semper tantum verisimiles; nonnunquam etiam eas 
falsas esse demonstratum est. Ex. g. in elegia prima versus 
j-6 non transponendi sunt, et v. quinto vidi legendum est ; 
nam cogis (in N A F V2 D2) eitogis (in D V), e quibus coccis 
Lachmannus excogitavit, tantum dittographiae vocabuli Cois 

(Chois scripti) sunt, et viJi, quod ab Italis datur, vera lectio 
est. 

De lacunis non disseram, quas apud quosdam editores 
ubique inspersasinvenias, quippe quarum verisimiles tantum 
rationes afferantur, neque ab omnibus iisdem locis ponantur. 
Item de contaminationibus elegiarum tacebo ; nam Gruppii, 
Caruttii, Heimreichii (qui II, lo cum III, 9 contaminavit, 
Quaest. Prop., Bonnae, 1863, p. 29) commenta nunc iure in 
situ iacent. 

Ex his elegiarum divisionibus, versuum transpositionibus, 
lacunarum signis tamen aliquid concludi potest, nempe in 
plerisque secundi libri carminibus ordinem libris traditum 
quibusdam viris doctis non satisfacere. Et certe de elegiarum 
divisionibus dici potest illam quasstionem non ita magni 
faciendam, cum in libris res certo a poeta divisae nonnun- 
quam non dividantur (ex. g. in optimo codice Neapolitano 
liber secundus a primo non seiungitur), et aiiquas divi- 
siones necessarias esse diximus. Sed de versuum transposi- 
tionibus et lacunis non ita facile aliquid statueris. Nam 
quamvis nonnulli versus certo certius non suum locum 
occupent, quamvis certum sit nonnullos dfeperiisse, mirum 
esset iibrarios sine causa fere ubique ordinem traditum 
perturbavisse, cum eum in primo libro servavissent. Pagi- 
nas hic et illic deperditas iniuria suspiceris ; nam, quanquam 
nonnuiias deperiisse arbitror, non uniuscujusque hiatus 
lalem iacturam causam fuisse cum probabilitate dixeris. 
Aliqua igitur pars huius secundi libri perturbati status ad 
ipsum poetam referenda est; et, inspecta elegiarum, quas 
continet, dispositione, simul considerata carminum, quae 
minus suspicionem movent (ex. g. 16) laxiore composi- 
tione, affirmare possumus (quod supra indicavimus) poetam 

in vehementioribus animi affectibus minori arte has 
elegias composuisse. Hos enim sententiarum solutiores 
nexus in iis in primis elegiis invenies, quibus maxime com- 
motum fuisse poetam vidimus (ex. g. 8 et 9, ubi exclusus 
de morte cogitat, et in elegiis 22^ 23, 24, ubi fatetur se 
desperatum viles qua^sivisse). Cum postea huic claudicanti 
statui librarii medelas afferre voluerunt, rem etiam peiorem 
effecerunt . 

Itaque, ne nos recentiores frequentioribus correctionibus 
in eundem errorem deveniamus, temperamento quodam 
utamur. Eas tantum correctiones recipiamus, quae quodam- 
modo necessarias sunt, et vitiis subveniunt, quae alicui 
librario referri debent. Nam poetam absurda scripsisse, etiam 
in summa desperatione, non credendum. Sed ne, a perfectiore 
primi libri compositione proficiscentes, hunc in secundi 
libri elegiis ordinem statuere velimus, quem illis poeta non 
dederit. 

Dispositionem elegiarum tertii et quarti libri paucioribus 
verbis absolvere licebit. Maturior factus poeta liberiore ordine 
quam in primo libro, aliquo modo scholam redolente, usus 
est ; rursus placidiore animi statu res secum melius cohaeren- 
tes, quam in secundo, scripsit. Inde factum est ut editores 
minus in his libris restituendis desudaverint. Nam, si varias 
quorundam verborum, quae ubique apud antiquos scriptores 
occurrunt, lectiones omittamus, de elegiarum tertii libri 
numero fere constat apud editores. Etenim i et 2, quae in 
uno argumento versantur, a Mureto et Scaligero iunctae 
sunt, quam rem multi nostri sasculi editores receperunt, 
lacobus, Hauptius-Vahlenus, L. Muellerus, Baehrensius, sed 
non Lachmannus, Hertzbergus, Palmerus. Forsan hic litterula 
(vide supra) duobus carminibus distinguendis sufficeret. 

7 

« 

Nam in poetae superbia totum versatur Vicesimam elegiam 
in duas elegias iure dividit Scaliger, quem aiii secuti sunt. 
24 et 2^, quas una scribunt alii (Lachmannus, lacobus, 
Baehrensius), separant aiii (Hertzbergus, L. Muellerus, Pal- 
merus), litteruia tantum iure distingueres. De ceterarum 
elegiarum terminis non disputatur. Hic doctorum virorum 
consensus testis est poetam in unaquaque elegia unum tan- 
tum argumentum tractare, neque sibi a se praescriptos fines 
egredi. Praeterea in ceteris elegiis pauca ab editoribus, excepto 
tamen Baehrensio, lacunarum signa posita sunt, quo evinci- 
tur illis iudicibus omnia secum satis bene cohaerere. Item 
paucas transpositiones apud plerosque reperias (excepto 
eodem Baehrensio), quod idem probat. 

Et revera adversus 3, quae narratio est, 4, 5 (quae duas 
partes habet), 6, quae est narratio, 9, 10, 11, 12, 13, 14, 16, 
17, 18, 19, 20, 20^ 21, 22, 23, 24-25 nihil habes quod dicas. 
In 7 transpositio una aut aitera tantum proponitur, in 8 
lacunam nonnulli suspicantur, in 15 transpositionem aliqui 
(ex. g. Palmerus, Praefatio, p. 40) necessariam iudicant, ut 
quid vox testis significet intellegatur. Qjlio evincitur plerosque 
editores varias elegiarum sententias bene dispositas aesti- 
mare. 

Falso tamen in hoc tertio libro ordinem primi libri 
exspectaveris. Nam tripartitae divisioni perraro locus est, 
nedum strophas constituere possis. In quibusdam etiam, 
quamvis omnia secum cohaereant, yitiosa videtur totius 
carminis dispositio. De 11 pistrina cauda, quam veram elegiam 
esse non sine causa iudicaveris, iam diximus. In 12 errores 
Ulyssei nimiumiocum obtinent. In 15 et 19 idemde exemplo 
vel exemplis a mythologia ductis dici potest. In plerisque 
vero poetam facili modo sequaris, qui vel narrans ordini 

temporum sese accommodet (ex. g. 3, 6, 21), vel ab una 
sententiaad alteram apto modo veniat (ex. g. 5, 9, 13, 14, 
18, 22), vel subtiliori etiam arte usus tenui filo facta et sensus 
coniungat (ex. g. 7). 

Etenim, ut narrationes omittamus, elegias 9 et 22 excer- 
pamus. Harum partes per quaevis signa facile distinxeris, ita 
tamen ut altera pars a prima parte pendeat, et item ceterae 
partes. In elegia 9 hic est sententiarum nexus : Cur, Maecenas, 
me magna canere vis (v. 4 transitio)? Non omnes ornnibus 
apti sunt, et quisque suae naturae semina sequitur (v. 20 
transitio); tu ipse rei es exemplum; ego quoque eiegiacus 
modo poeta sum, nec, nisi te duce, grandia aggrediar. Elegia 
22 tripartitam divisionem recipit, sed tres partes non melius 
concatenari possunt. Hae sunt sententiae : Omnia, quae videre 
potes, Tulle, cedent Romanae terrae ; quas dotes Italia habeat; 
quibus vitiis careat. — lam de 7 mihi Schulzius bene iudicd- 
visse videtur (3^^ Auflage, p. 150): « Diejugend und die 
Mutterliebe des Ungliicklichen, das verruchte Geld, das 
tiickische Meer: das sind die wenigen Faden, die in einander 
geschlungen und mit dera poetischen Schmuck der dem 
Mythus entlehnten Belege und Beispiele vereint das Gewebe 
des Gedichtes ergeben. » 

De quarto libro pauca adiungamus. De elegia i in duas 
partes per litterulas dividenda iam diximus. 2, 10 etymolo- 
giarum ordinem sequuntur. 4, 6, 8, 9 narrationes sunt, ubi 
poeta factorum ordinem sequitur. In 5 ea est dispositio, ut 
lectoribusprimumlenaeeffigies, deindeeius consilia, postremo 
eius mors proponantur. Fere eadem est 7 dispositio, ubi 
umbra primum describitur, deinde querelas eff^undit, postremo 
evanescit. Restant elegiae 3 et 11. In priore exordium est, et 
corpus (Arethusae querelae), et conclusio. In 1 1 itidem : post 

exordium (iudices non vereor) Cornelia suam vitam narrat, 
postremo perorans (v. ()^^ maritum et natos tenerealloquitur, 
ut, quod leges oratoriae postulant, factis primum, dein 
afFectibus locus sit. 

QjLiid inde ? Propertio neque ars compositionis tanta fuit 
quam tripartitae (quae tamen satis saepe occurrit) et strophicae 
divisionis defensoribus visum est, neque rursus tantum 
defuit, quam quidam putaverunt. Hoc solum dici potest 
poetam pro temporibus et vitae suae condicione non una 
eademque ratione fuisse usum. Nam cum in primo libro 
quasdam certas parles, quae nonnunquam (non semper) sibi 
respondeant, instituerit, in secundo, variis affectibus huc et 
illuc iactatus, desultorio modo elegias suas composuit, qui 
postea multarum depravationum causa fuit ; in tertio vero et 
quarto libro non semper tam peritum quam in primo libro 
ordinem secutus est, eum tamen quo perraro offendaris. 
Elegiarum Propertianarum ordo in primo libro adstrictus, 
laxus in secundo, liber in duobus ultimis libris dici potest, 
qui verus ordo est. Itaque, si universum eius opus conside- 
raveris, nulla causa erit cur poetae compositionis artem vel 
nimiis laudibus extollas, vel nimium vituperes. 

Cum non nobis in animo sit omnia, quag ad Propertium 
aliquo modo pertineant, hoc nostro opusculo tractare, restat 
ut iis rebus, quae enucleare sumus conati, uno obtutu con- 
sideratis, simul nonnuUis adiectis, praeterea aliis Romanag 
elegiag principibus in comparationem arcessitis, nostram de 
Propertio et eius opere sententiam in universum exponamus. 

Eius amica Cynthia, vero nomine Hostia, maritata fuit, 
sicut Lesbia CatulH, Delia TibuUi (I, 2, 41), Corinna Ovidii 
(^Amores, I, 4). E poetae carminibus constat eam leviorum 
morum fuisse, ut non maritum solum deciperet, sed libidi- 
nosa avaraque suos amicos vicissim reciperet excluderetque, 
uno verbo more prorsus meretricio viveret. Nihilominus 
constat in ea poetam misere deperiisse,qui eius durum iugum 
non modo quinque annos ferre potuerit, et post anni totius 
discidium ad eam sit reversus, sed ne post illos quinque 
annos quidem illam deseruerit. Fatendum est tamen Propertii 
amorem non eandem semper habuisse naturam, ut in fine 
poeta resipiscens merae consuetudini inserviisse videatur. 

Sed diu verus et vivax poetae amor fuit. Hoc magis senties 
si eum cum amore aliorum elegiacorum poetarum contuleris. 
Ovidius enim, quae erat eius levitas, non Corinnae modo, sed 
aliarum quoque videtur leges recepisse. Probabile est Amoriim 
poetam praecepta, quse in Arte amatoria continentur, esse 
secutum (vide Amores, II, 4) ; certe novimus eum amicae suae 
serva possessa esse gloriatum (^Am., 11, 8), et uno tempore 
duas amavisse (^Am., II, 10); prasterea multse eiegiae non ad 
Corinnam spectant. Propertius quoque aliquo tempore et viles 
quaesivit et asseruit duo retinacuia melius navem defendere 
(II, 22, ^i). Sed ea desperatus fecit aut scripsit, non, sicut 
Ovidius, lasciviens. Lycinna, cum semel Cynthia potitus est, 
abstinuit. LqcUo puellas (III, 23, j) et scena quae IV, 8 narratur 
adfinem quinquennii vel ad tempus quinquennio posterius 
referendae sunt. In Amoribus ieves amores Ovidius summa 
levitate depingit, in suis carminibus Propertius verum 
amorem imo corde defixum summa gravitate. liie libero 
animo plerumque iocatur, hic captivo fere semper queritur. 

DeTibulIo non idemdici potest, neque causam habemus, 
cureius amorem non verum fuisse contendamus. Certe tamen 
placidiore animo fuit poeta, ut, etiarn in adversis rebus, 
moderatas querelas emitteret. IUud quoque constat eum duas 
dominas cecinisse, nempe Deliam et Nemesin, quod ex eius 
carminibus elucet et ab Ovidio corroboratur (Am., III, 9, ^ j), 
ut de illa a Flacco (Carm., 1, 33, 2) nominata Glycera taceam, 
quam multi propter eandem syllabarum quantitatem eandem 
ac Nemesin fuisse putaverunt. Apud Propertium contra una 
Cynthia nominatur. Tibullo, ruris et vitae priscae amatori, 
variae amicae complementa tanturn huius somniatae vitae erant ; 
Propertio Cynthia vita ipsa fuit. Tibulli carminibus nostrum 
pectus grate movetur, Propertii vehementer conturbatur. 

Qjuod ad CatuUum attinet, ille certe violenter amavit qui 
haec scribere potuit (86) : 

Odi et amo. Qjuare id faciam fortasse requiris ; 
Nescio, sed fieri sentio et excrucior ; 

quae carmina fronti Propertiani operis inscribi possent; qui 
carmina 5, 7 et multa alia (ex. g. 107, 109) in ceras coniecit ; 
qui, si eius totum opus legas, nunquam mediocriter videtur 
fuisse commotus. In eius amore tamen, ex ipsa violentia quae 
carm. 5 et 7 apparet, maiorem locum sensus quam animum 
ipsum tenuisse suspicor. Neque nego verum amorem etiam 
sensuum voluptates includere, et Propertius ipse rei testis est 
(ex. g. II, 15). Sed noster variis locis affifmat se non minus 
Cynthiae dotibus quam eius forma fuisse irretiturq. Ceteroqui 
CatuUi carmina ostendunt eum in omni genere lascivi^e esse 
debacchatum. Qjuis taiem virum contendere posset non saepe 
alias, vel alios quaesivisse ? 

Etenim, ut rem. lubricam attingam, certum est Catullum 
puerorum amorem non vitavisse. Hocipse satis crude affirmat 
carmine 56 (cf. 15, 21, 48, 99). Apud Tibullum (I, 4) praecepta 
ad tales amores spectantia invenimus, et poeta se huius 
amoris magistrum profitetur vv. 75-76 : 

Vos me ceiebrate magistrum 
QjLios maie habet muita callidus arte puer. 

Certe dici potest Albium aliquod exempiar Alexandrinum 
esse secutum ; eum saltem decenti modo loqui constat. Sed 
si a re prorsus alienus fuisset, non tantum in hac quaestione 
esset immoratus. Propertius puerorum amoris bis quidem 

mentionem facit, ita tamen ut in elegia I, 20 amicum tantum 
moneat, vel potius occasionem Herculis et Hylae amorum 
narrandorum arripiat, et in II, 4 Cynthiae iratus puellarum 
amorem puerorum amore amariorem esse breviter et cursim 
significet. Certum est igitur Propertium, suae amicae unice 
deditum, talem amorem, qui apud antiquos frequenter 
occurrit, respuisse. Ceteroqui Ovidius quoque pueros vitavit, 
sed huius continentiae causa in multitudine puellarum, quas 
Romae fuisse initio suae Artis amatoria contendit, requirenda. 

Propertius contra declarat se per quinque annos suam 
Cynthiam unice dilexisse (sic enim voces servire fideliter lll, 
24, 2) intellegendae sunt). Inde fit ut in eius animo Cynthia 
pleno parvus alii afFectui remaneret locus. Itaque suos amicos, 
excepto Paeto (III, 7), cuius mors maiorem miserationem 
movere debebat, satis frigide alloquitur, etiam illum Tullum, 
cum quo familiariter vixisse videtur, per quem est verisimile 
illum in Maecenatis circulum pervenisse. Contra CatuUus 
carminibus 9, 11, 12 (in fine), 13, 35, etc, ostendit se suos 
amicos penitus dilexisse. Fatendum etiam illum eundem 
Catullum nos acrius movere, cum de suo fratre loquitur 
(65, 68, loi), quam Propertium semel bisve suum amorem 
erga matrem caram profitentem (I, 1 1, 2 j ; II, 20, ij). Is factus 
erat poeta^ erga suam puellam amor, ut ceteros sensus aHquo 
modo praestringeret. 

Huic causa^ adscribendus quoque poetse in sua amica 
tractanda pudor. Verus amor, in cordis penetralibus haerens, 
plerumque velo quodam obvolvitur, neque nisi coactus pudi- 
citiae leges refringit. Inde fit ut apud Propertium nunquam 
illa spurca verba, vel iascivas ilias sententias, quibus Catulli 
et Ovidii lectores iure ofFenduntur, invenias. Semel tamen 
liberiore dicendi genere usus est, nempe II, 16, 2y, ubi lectio 

Barbarus excussis agitat vestigia lumbis, 

quanquam Italis codicibus data, mihi genuina esse videtur 
(nam vox exclusis, quam O praebet, reicienda; neque video 
unde vox lumbis, in qua O consentit, et quam nonnulli in 
nobis mutant, in archetypum irrepsisset). Sed ea iratus dixit, 
neque iam sui compos. Vere igitur dici potest nostrum 
poetam, quamvis plus, quam ceteri, in lectore amatorios 
sensus excitet, non magis quam TibuUum pudoris leges vio- 
lavisse. Res forsitan mira, vera tamen, si quosdam Catulli et 
Ovidii locos in memoriam revoces. 

Eidem amoris vehementiae referendum quoque extentum 
spatium quod amatorii sensus in nostri opere occupant. 
CatullUs certe misere amat ; tamen Amoris sagittis trans- 
fixus ipse venenatas sagittas non in rivales modo, sed in 
cinaidos quoscumque, vel inimicos, vel malos scriptores 
coicit, neque desunt qui in eo satiricum sensum sensu ele- 
giaco praestare affirment. Tibuilus quoque vere suas amicas 
amavisse videtur ; sed rura, et silvas salubres, et priorum 
temporum pacem, et vitse modestae auream mediocritatem 
non minus celebrat. Ovidius certe in rebus unice amatoriis 
plerumque versatur, sed tam multa apud eum reperias ama- 
toria praiicepta, tam paucos sensus e corde vere iacerato erum- 
pentes, ut amatoriae scientiae magis quam ipsi amori inser- 
viisse videatur. Propertius contra in suis amatoriis carminibus, 
quaii longe maius spatium tenent, uni Cynthiae suae deditus 
est, non ut hic et illic in rivales non invehatur, vel agrorum 
pacem ceiebret, vel se Amoris magistrum profiteatur, sed ita 
ut etiam cum ad alias sententias abcrret, illius digressionis 
causa Cynthia sit, eam in universum disserens semper respi- 
ciat, ad eam semper recurrat. 

Proinde eius Cynthia melius a nobis nota est quam cete- 
rorum amicae. Ovidii Corinnam nonnulli fictam puellam esse 
sunt suspicati, et certe eius effigiem haud facile dehneaveris. 
Pauca de DeHa vel Nemesi e Tibullianis carminibus eruere 
licet. Catulli Lesbiam paulo melius novimus, cum hoc 
CatuUi proprium sit, quod suas personas vividis coloribus 
iilustret, in claram lucem proferat. Nulla tamen tam firmis 
lineamentis, quam Cynthia, est designata. E[anc intus et in 
cute novimus. De eius condicione certe viri docti dissen- 
tiunt ; de eius moribus et indole inter omnes constat ; neque 
de condicione ipsa tanta dissensio fuisset, si viri docti Ovidio 
duce reputavissent quam depravati fuerint illo tempore 
maritatarum feminarum mores. 

Ceteroqui hic verus nostri amor non impedivit quin, 
morem multorum suae aetatis poetarum secutus, ad suos 
ignes canendos auxilia extrinsecus petita arcesseret. Errant 
qui putant numerum mythicorum exempldrum, quae apud 
nostrum reperiuntur, adversus sinceritatem eius amorisfacere. 
Certum est veros sensus saspe falsis coloribus exprimi . 
Constat oratores vere commotos non raro damnato rhetorico 
dicendi genere fuisse usos, quod testantur multae orationes 
saeculo decimo octavo exeunte in nostra patria vexata et peri- 
clitante habitae ; neque causa est cur Propertius, ob summam 
rerum mythicarum notitiam et ostentationem, nonnunquam, 
fateor, extra locum positam, non vere commotus fuisse 
dicatur. Lingua, qua uti didicerat, utebatur; exemplaribus, 
quae noctu diuque versaverat, nitebatur. Nam eum Alexan- 
drina doctrina ab initio fuisse imbutum hoc facto probatur, 
quod statim in primo iibro erudita exempla usurpet. Neque 
id solus egit. Catullus quantum Alexandrinis debuerit notum 
est ; demptis Alexandrinis vereor ne Ovidius ipse ad parvum 

et exile quoddam reducatur. At Alexandrinis est abusus; 
confer Tibullum, qui eruditionem vitavit, Catullum, apud 
quem plura carmina invenias, quae nullum imitationis 
vestigium praebeant; confer Ovidium, qui in exemplis e 
mythologia ductis tanquam in suo versatur et dominatur. 
Fateor equidem duo Propertianae poeseos elementa, nempe 
veros sensus et Alexandrina exemplaria, non semper satis 
bene coalescere; ut nonnunquam sua exempla cruda quo- 
dammodo neque cocta afFerre videatur. Illud est ingenii 
vitium, non pectoris. Gum memoriam mythicarum fabu- 
larum plenam, ut exundaret, haberet, quid miri si, in 
eadem condicione ac notae mythorum personae positus, suam 
sortem cum eorum sorte conferret? Hoc naturali modo in eo 
fiebat, neque aHquid contra amoris veritatem probat. 
Praeterea, ut ad sententiam supra expressam revertamur, 
nullam causam habemus cur in illam Propertianam eru- 
ditionem tantum invehamur. Nam ^quamvis concedamus 
eum saepe illa abuti, certum est ex illa ipsa eruditione non 
raro eius carmina novum nitorem accipere, ita ut eius sensus, 
quos paulo .vehementiores fuisse diximus, magnis exemplis 
illustrati in sublimiorem et aliquo modo sereniorem locum 
extollantur. 

Ceterum hunc magni et erecti sensum Propertius in se 
ipso reperiebat. Diximus nostrum per plures annos unice 
suae puellae aniori inserviisse, et iilum' unius feminae amo- 
rem ita in eius animo regnavisse, ut aUos sensus, ex. g. 
amicitiam, magna ex parte praegravaret. Non tamen is erat 
poeta qui sola argumenta amatoria canere valeret, cuius Musa 
ad alia maiora celebranda in perpetuum obmutesceret. Certe 
in primo et secundo Hbro fere de sola Cynthia agitur; tamen 
iam e secundo Hbro elucet nostrum ad res elatas sensum 

apertum habuisse, qui magnitudinem futurae Aeneidos intel- 
legeret, et hunc notum versum scriberet II, 34, bb\ 

\escio quid maius nascitur IHade. 

Constat etiam Maecenatem ingenii sui subtilitate perspexisse 
Propertium magnis argumentis non fore imparem (II, i ; 
vide quoque 34), et nostrum ea una de causa Maecenatis 
consiliis non obtemperavisse, quod id temporis in procel- 
losis sui amoris fluctibus iactaretur ; semel tamen in brevi 
discidio ad maiora canenda esse accinctum (11, 10; 31 
omitto). Sed in tertio libro, amore nutante, quanquam 
ipse declarat se uni elegiacae poesi esse idoneum (3 et 9), 
tamen cum et de se poeta, et de illa ipsa elegiaca poesi 
superbe et sublimibus verbis loquitur (i et 2), tum in 
liberiore spatio vagatur. \am sibi vere Lucretianam senec- 
tutem destinat 5, 2J : 

Tum mihi naturae Hbeat perdiscere mores ; 

mox ad sedandum amorem de Platonicis studiis cogitat (21, 
2j). lam omnia magna vel flebilia aptis modis prosequitur. 
Hic Gallae castitatem laudibus extollit (12); illic amici Paeti 
vel Marcelli Romanorum spei praerepti morte vehemen- 
tius movetur et movet. lam vere Romanus poeta et in 
invisajn Cleopatram invehitur (11), et Italiam ceteris terris 
anteponit (22), acer et grandiloquus. Non liberior modo, 
sed maior et plenius spirans factus erat poetae animus, cum 
quarto libro incubuit. Certe in antiquariis huius libri car- 
minibus erravit; non is erat qui veteres et siccas fabulas 
versatili arte exornare posset (tamen in Tarpeiae amore 
canendo elegiacus poeta sibi haud dispar fuit, 4). Sed ipsum 

opus excelso sensu conceperat, quod testatur primae elegiae 
prior pars, ubi in antiquis rebus celebrandis antiquus vere 
factus est illius animus. In ea elegia, in qua Cynthiae 
umbram alloquitur, eius poesis nescio quid gravius sonat. 
Arethusag quidem querelae nobis sedulam et teneram coniu- 
gem in primis praebent. Sed epicedio Corneliae maiestas et 
aliquo modo superbia matronae inest, divina quadam arte 
matris et coniugis caritati coniuncta. Elatarum igitur rervim 
sensus nostro poetae in secunda operis parte non abiudi- 
candus. 

In carminum dispositione poetae artem non sibi constan- 
tem fuisse vidimus; eam tamen esse, quae et laudes nimias 
aliorum, et aliorum vituperationem effugiat. 

lam in sententiis exprimendis multa sunt quae dici pos- 
sent, si eum per singula essemus persecuturi. Hanc quaes- 
tionem aliis tractandam relinquimus, ceteroqui fere integram. 
Nam, quanquam Postgatius nonnulla acuto ingenio pers- 
pexit, Germani, Hertzbergus, Kuttnerus (de Propertii elocu- 
tione, Berol., 1878), Hoerlius (de casuum usu Propertiano, 
Hal. Sax., 1887), etc, magis de lingua ipsa quam de dicendi 
genere disseruerunt. Pauca tantum delibabimus. 

De vitiis primum dicamus. Decantatum est Propertium 
obscurum vel saltera subobscurum esse poetam. Equidem 
fateor iilum non sine quadam mentis contentione legi posse. 
Sed huius obscuritatis causae non omnes poetae sunt adscri- 
bendae. Etenim cum fabulae a nobis parum notae alludit, nos 
incusandi, non poeta, qui non nostri temporis lectoribus sua 
carmina scripsit; nihil inde decurrit, nisi ad poetam Alexan- 
drinorum imitatorem legendum mythologiam esse tenendam. 
Multi tamen loci sunt qui, quanquam nullum eruditionis 
signum prsebent, nobis parum clari occurrant. Sed hos diffi- 

ciles locos plerumque examinatis variis codicum lectionibus 
expedies. Nam multae difficultates minus ad Propertium sunt 
referendae, quam ad editores, qui ante Lachmannum temere 
agentes, post eum magna ex parte Groningano, mox uno 
Neapolitano nitentes, prava eiegerunt, vel mala coniecerunt. 
Vere bonam editionem adhuc non habemus. Baehrensius, qui 
Groninganum iure Italis libris adnumeravit, falsa saepe 
elegit, falsiora excogitavit. Praeterea, quamvis quibusdam 
bonis libris suum locum tribuerit, immerito Neapolitano 
humiliorem valorem concessit. Verum viderunt Solbiskyus 
(de codicibus Propertianis, Jena, 1882) et C. Weberus (de 
auctoritate codicum Propertianorum, Hagen, 1887), qui cum 
Neapolitano primum locum tribuerunt, tum alias familias, 
scilicet AF et praesertim DV, non contemnendas esse iudi- 
caverunt. Cum aliquis Vahlenus vel L. Mueilerus his princi- 
piis fretus vere mansuram editionem typis mandaverit, tum 
demum de obscuritate Propertii erit iudicandum. Praesenti 
tempore hoc tantum affirmare possumus nostrum saepe libe- 
riore, nonnunquam laxo modo loqui, ex. g. III, 13, 55-56 : 

Te scelus accepto Thracis Polymestoris auro 
Nutrit in hospitio non, Polydore, tuo, 

ubi vere sententia intricata est, vei audacter, ex. g. III, 14, j; : 

Cum pila velocis fallit per brachia iactus, 

et alibi. 

Ceteroqui hanc obscuritatem plerique non tam in senten- 
tiis ipsis quam in sententiarum nexu invenerunt. De poetae 
desultorio modo, cui librariorum commenta et errores super- 
venerunt, iam diximus. Erraret tamen si quis hanc in sen- 

tentiis disponendis inscitiam ubique in opere Propertiano 
occurrere crederet. Plessisius iam gradum retro tulit et affir- 
mavit non tam compositionis, quam transitionum, artem 
poetas defuisse. Ego ne illi quidem opinioni assentior, quae 
de secundo tantum libro et nonnullis aliis elegiis (ex. g. 
IV, i^) vera est. Video contra Propertium in ceteris libris 
suas sententias lato et abundanti flumine proferentem, saepe 
periodico vere modo. Vide ex. g. I, 2, ubi elegiae prior pars 
ex amplis periodis constat; I, 3, quae fere una periodoconti- 
netur; I, i8, ubi pro bonorum librorum An (v. 2^) Muei- 
lerus falso En coniecit, Baehrensius ex Itaiis Ah recepit (nam 
novam causam afferri apoetacertum est); II, 12, ubi variae 
sententiae naturali modo se excipiunt; III, 9, III, 18, III, 22, in 
quibus illud idem periodicum genus reperire est. Quod erant 
subodorati qui strophas in opere Propertiano constituere 
voluerunt. Concludamus igitur illud quod verum est, 
nostrum non, nisi in secundo libro, illo anhelanti et ilia 
ducente dicendi genere fuisse usum, sed saepe plenius spirare 
et uberius dicere. 

Hanc in dicendo copiam non minorem in imaginibus 
excogitandis habebat. Certe tritis similibus saepe utitur; sed 
ea peculiari modo praebet et vere sua efficit,- Notum est 
amantes amoris ignibus uri ; Propertius ignem accendi videt, 
causam ignis ostendit I, 13, 26 : 

Nam tibi non tepidas subdidit illa faces. 

Vetus est illa metaphora qua animi vires dicantur quaedam 
ferre valere, quaedam recusare. Propertius eam vividis colo- 
ribus illustrat, et rei consequentiam oculis praebet III, 9, j-6 : 

Turpe est, quod nequeas, capiti committere pondus, 
Et pressum inflexo mox dare terga genu. 

Nonnunquam duae metaphorac iunguntur, III, 9, ^^-jo : 

Parcis et in tenues humilem te coUigis umbram, 
Velorum pletios subtrahis ipse sinus. 

Constat igitur poetam ad metaphoras fingejidas vel trac- 
tandas vel variandas non inopem fuisse, et etiam aliquam 
obscuritatem nonnunquam ex illa ipsa abundantia venire 
(vide ex. g. initium elegiae III, i, ubi translationes cumu- 
lantur). 

Ceterum has metaphoras non tanquam mera ornamenta 
usurpabat, sed ad suam sententiam maiore vi exprimendam. 
Eius sententiis et verbis vis quaedam singularis inest, quam 
omnes iure admirati sunt. Cynthia non eius tantum vitam 
versat, sed (III, 11, 2) 

trahit addictum sub sua iuga virum.^ 

Viri frustra, ut suam vitam servent, se auro et aere condunt, 

(III, 18, 26) 

* 
Mors tamen inclusum protrahit inde caput. 

Ut significet se non iam suam puellam esse celebraturum, sic 
scribet II, 11, 2 : 

Laudet, qui sterili semina ponit humo. 

Saepe illa vis uno verbo exprimitur: 

II, 5, ^ :. Et nobis aliquo, Cynthia, ventus erit. 
I, 2, 4: Teque peregrinis vendere muneribus. 

Illis in dicendo nervis tamen opportuno loco venustatem 
substituit. Cum de puella in gelida Illyria vaganti cogitat. 

teneri Cynthise pedes ei in mentem veniunt (I, 8, 7). Qjuid 
nitidius illa comparatione qua suas amicae candidum simul et 
roseum colprem depingit (II, 3, /2): 

Utque rosae puro lacte natant folia ; 

quam illa Aquiloniae prolis oscula carpentis adumbrata nar- 
ratiuncula (I, 20) ; quam illa minuta turba Amorum faculas 
et sagittulas gestantium, qui poetam infidelem vinculis one- 
rant (II, 29) ? Etenim, cum tales locos considero, his Alexan- 
drinis gratiam habendam puto qui poetam talibus nervis 
praeditum iniectis flosculorum coronis exornaverint. 

Q.uod ad rem metricam attinet, de qua multi plus 

• 

minus disseruerunt, L. Muelleri iudicium citabo (Praef., 
XLVii) : « Propertius etsi eximius est poeta et elegiacorum 
facile princeps durioribus tamen paulo utitur numeris, quan- 
quam eos et in posterioribus mitigavit libris, et ne in prio- 
ribus quidem tam rudes atque absonos fecit quam visum 
nonnullis. Habet tamen plures spondeos quam Tibullus sive 
Ovidius. » Hoc tantuoi adiungam, de ea polysyllaba penta- 
metri fine, quae in primo praesertim libro invenitur, et quae 
Alexandrinis debetur, Paleyum iure dixisse illam nuUo modo 
molestam esse. Spondei in hexametro non plures sunt quam 
apud Vergilium (56, 5 0/0 ; Verg : 56 0/0 ; Plessis, Metr. lat., 
p. 53). Pentametri optima forma (d s in priore parte) saepius 
apud Propertium (49, 5 0/0) quam apud Ovidium ipsum 
occurrit (46, 6 in Amor. ; el 47, 3 in Trist.'). Tibullus tamen 
praestat (58, 5 ; vide Plessis, Metr. lat., p. 288). In universum 
Propertius non tantum a ceteris discedit quam nonnulli 
putaverunt. 

Qjua) si omnia uno obtutu consideraveris, ct rcputaveris 

praesertim in pectore et veris sensibus situm esse poetarum 
pretium, nuUa causa erit cur mireris nonnullos Romae fuisse 
qui, teste Qjjintiliano (X, i, 9^), elegiae palmam Propertio 
tribuerint. Certum est Goethium, acutissimum aliorum iudi- 
cem, et a nostro vehementer fuisse commotum (Erschiit- 
terung, 28 nov. 1798, vide Postgatium, p. 147) et eius spiritu 
olim fuisse afflatum (einst Properz mich bcgeistert, Herm. d 
Dor., Prol. v. i). 

